
AVVERTIMENTI 


DELL’ EDITORE, ONDE AGEVOLARE AGL’ ITALIANI LA 
LETTURA DEL DIALETTO MILANESE. 


A, 

1° Le consonanti doppie si pronunziano come se fosser semplici, ad 
altro non servendo se non ad indicare in molti casi il prolungamento 
della vocale che le precede; p. e. le voci rann, minna, pappa, si 
debbon profferire come se in italiano fossero scritte ran, mina, 
papa, con vocale prolungata, e senza dare alla nn ed al pp il 
suono che si dà loro in italiano nelle voci ranno, cappa, etc. 

2° Le vocali doppie si pronunziano come se fosser semplici, ma con 
suono prolungato, e non già come la ee e l’ ti nelle voci italiane 
livree, pit, etc. 

8° La e si profferisce talora aperta e talora chiusa, come in italiano. 

4° La è, sempre aperta. 

5° La é, aperta e prolungata. 

6° La ee, come e chiusa e prolungata. 

7° L’ o, talora aperto e talora chiuso, come in italiano. 

8° L’ ò, sempre aperto. 

9° L’ d, chiuso sempre e breve. 

10° L’ 00, come o chiuso e prolungato. 


iv 


11° 


12° 


13° 


14° 
15°. 


16° 


AVVERTIMENTI. 


L’ u, come l’u francese. In fine di parola e preceduto dal 9g o 
dal g suona come l’ w inglese nelle voci we, wafer, will, etc., e 
non già come l’ italiano. Le voci sangu, cingqu si pronunziano 
in milanese come se fossero scritte sangw, cingw, cioè in una 
sola sillaba, e non già come gl’ Italiani pronunzierebbero 
in due sillabe sangu, cingu. Da ciò si comprende che l’ u nelle 
sillabe finali gu e gu diviene una vera consonante, incapace perciò 
di formar sillaba colla consonante precedente. La lingua gallese 
abbonda di parole nelle quali l’ to preceduto dal g riceve il suono 
di consonante, benchè questo carattere nella detta lingua serva 
per lo più ad indicare il suono dell’ « italiano. Così, benchè la 
voce gallese gwr si pronunzj come un italiano pronunzierebbe gur, 
la voce gwraig si profferisce in una sola sillaba, dando all’ w 
il suono dell’ « milanese nella parola sangu. Siam d' avviso che 
questo suono dell’ u milanese preceduto dal 9 o dal g in fine di 
parola sia d’ origine celtica. 

L’ @u si pronunzia come in francese, e le parole di più d’ una 
sillaba finite in @u ricevono sempre l’ accento su questa vocale, 
benchè non venga indicato ; p. e. inceu si pronunzia inceù. 

Il c riceve due suoni come in italiano. Quando precede la e e 
l’ î,0 quando si trova in fin di parola, suona come nella voce italiana 
cera. In tutte le altre circostanze suona come,il X, ossia come il 
c nella parola italiana casa. 3 

Il ch, suona sempre come in italiano, ossia come il £. 

Il g, talora come in italiano nella voce gente, e talora come nella 
parola gallo. Riceve il primo suono nelle sillabe ge, gi ed in fine 
di parola; il secondo in tutti gli altri casi. 

Il 9À si pronunzia sempre come in italiano nella voce ghetto, cioè 
con suono duro. 


AVVERTIMENTI. Vv 


17° L’ j si profferisce come consonante, e come la generalità degl’ 
Italiani (non già de’ Toscani) il pronunzia nella parola /avandaja 
(lavandaia presso i Toscani). L’î che precede l’ j si pronunzia 
talora con suono assai prolungato. 

18° La n in fine di parola si pronunzia non solo nasalmente, ma senza 
il concorso della lingua. È lettera palatale in questo caso, e non 
linguale. Si noti che la » che precede il suono del g e del c duri, 
non solo in milanese ed in italiano, ma in pressochè tutte le lingue 
dell’ universo cangia il suono linguale nel palatale corrispondente. 
In fatti la lingua non concorre nella formazione del suono della 
prima n della parola Ancona, mentre agisce in modo palèse nel 
profferimento della seconda. Questa sta a quella come il f ed il d 
stanno al % ed al 9g duro, o come un suono linguale qualsiasi sta al 
suo suono palatale corrispondente. 

19° La nn si profferisce come n semplice italiana, con suono linguale. 

20° La # riceve i due suoni, come in italiano. 

21° La sc nelle sillabe sce, sci ed in fine di voce si pronunzia come in 
italiano helle parola sciabola. In tutti gli altri casi come nella 
voce italiana scaglia. 

22° S°c si profferiscono in due suoni distinti, cioè ornato quel della 
e da quel del c nella voce italiana cera. 

23° La sg nelle sillabe sge, sgi ed in fine di parola riceve il suono 
del j francese. In tutti gli altri casi suona come nella voce 
italiana disgrazia. 

24° S'g si pronunziano separando il suono della # da quel del y nella 
voce italiana gemere. 

Capp I. 


LUPER de la generazion de Gesù Crist fieu de 
David, ficecu de Abramm. 

2 Abramm l’ha miss al mond Isacch. Isacch l’ ha 
generaa Giacobb. Giacobb l’ ha miss al mond Giuda, e i 
sceu fradej. 

3 Giuda el gh’ ha avuu de Tamar Fares, e Zara. 
Fares l’ha miss al mond Esron. Esron, Aram. 

4 Aram l’ha generaa Aminadab. Aminadab l’ha 
.  generaa Naasson. Naasson l’ha generaa Salmon. 

5 Salmon el gh’ha avuu Booz de Raab. Booz el 
gh’ ha avuu Obed de Rut. Obed l' ha miss al mond 
Jesse. Jesse l’ha miss al mond David re. 

B 

6 David re el gh’ha avuu Salomon de la miee d’ Uria. 

7 Salomon l’ ha miss al mond Roboam. Roboam 
l’ha generaa Abia. Abia l’ha miss al mond Asa. 

8 Asa l’ha miss al mond Giosafatt. Giosafatt l’ha 
generaa Joram. Joram l’ha màss al mond Ozia. 

9 Ozia l’ha generaa Gioatam. Gioatam l’ ha miss al 
mond Acaz. Acaz, Ezechia. 

10 Ezechia 1’ ha miss al mond Manasse. Manasse 
l’ha generaa Amon. Amon, Giosia. 

11 Giosia l’ha miss al mond Geconia, ei sceu fradej, 
quand stava pocch a succed l’ emigrazion in Babilonia. * 

12 E dopo l’emigrazion in Babilonia: Geconia 1’ ha 
miss al mond Salatiel. Salatiel l’ ha miss al mond 
Zorobabell. 

13 Zorobabell 1’ ha generaa Abiud. Abiud l' ha 
generaa Eliacim. Eliacim l’ ha generaa Azor. 

14 Azor l’ ha generaa Sadoch. Sadoch l’ha miss 
al mond Achim. Achim l’ha generaa Eliud. 

15 Eliud l’ ha miss al mond Eleazar. Eleazar l’ ha 
miss al mond Matan. Matan l’ ha generaa Giacobb. 

16 Giacobb 1’ ha miss al mond Giusepp, spos de 
Maria, e de lee è nassuu Gesù, ciamaa el Crist. 

17 De Abramm donca fina a David hin quattordes 
generazion in tutt: de David fina a l’ emigrazion de 

Babilonia, quattordes generazion: e de l’emigrazion de 
Babilonia fina a Crist, quattordes generazion. 

18 Gesù Crist l'è vegnuu al mond a sta manera 
chì: Essend stada Maria, soa mader de lu, sposada cont 
Giusepp, s' è trovaa, che l’ era gravida del Spiritusant, 
inanz che stassen insemma. 

19 Sicchè Giusepp, so marì de lee, siccome l’ era on 
galantomm, e nol voreva minga mettela in piazza, l’ ha 
fissaa de mandalla ancamò de noscondon a cà soa. 

20 Ma intanta ch’ el madurava sto penser, gh’ è 
compars in sogn on angiol del Signor, disendegh: 
Giusepp, ficeu de David, abbia minga paura de toeù 
Maria per toa miee: perchè quell, ch’ è staa concepii 
denter de lee, l’ è staa concepii del Spiritusant. 

21 Lee poeu la partorirà on ficeu, che tì te ghe met- 
tarett in nomm Gesù: perchè l’ è quell, ch’ ha de nettà 
fceura el sò popol di sceu peccaa. 

22 È poeu succeduu tutt quest, per fà, che avess de 
verificass quell, ch’ era staa ditt dal Signor per mezz del 
profetta, ch° el dis: 

23 Ecco che ona vergin la sarà gravida, e la mettarà 
al mond on ficeu, che ghe mettaran in nomm Emmanuell, 
ch’ el voeur dì: El Signor l’ è cont nun. 

24 Donca Giusepp, appenna dessedaa, l’ ha faa quell, 

che l’ angiol del Signor el gh’ aveva comandaa, e ’1 s° è 
tegnuu la sposa. 

25 E lu l’ha mai conossuda, fina a tant de l’ ha miss 
al mond el sò ficeu primogenit, e ’l gh’ ha miss in nomm 
Gesù. 


Capp II 


SSEND donca nassuu Gesù in Betlemm de Giuda 
in temp, che regnava el re Erod, ecco che i Mag 
‘riven d’orient a Gerusalemm, 

2 E disen: Indove l’è el re di Giudee, ch’ è nassuu ? 
perchè nun emm vist la stella in orient, e semm vegnuu 
chì per adorall. 

3 Sentend sti robb el re Erod, el se stremiss, e 
insemma a lu tutta Gerusalemm. 

4 E ciamand a consej tutti capp di sazerdott, e i Scriba 
del popol, el ghe domanda indove l’ è, che l’avaria dovuu 
nass el Crist. 

5 Malor gh’han risponduu: In Betlemm de Giuda: 
perchè el profetta l’ aveva scritt a sta manera: 

6 E tì Betlemm, terra de Giuda, te see minga la 
pussee piscinina tra i cittaa de Giuda: perchè de tì ha de 
vegnì foeura el capitani, ch’ ha de governà el mè popol 
d’Israell. 


CAPP II i 5 


7 Allora Erod el fa ciamà in segrett i Mag, e’l 
scava foeura ben polit el temp, che gh’ è compars la 
stella. 

8 E mandandi a Betlemm, el gh’ ha ditt: Andee, e 
ciamee cunt polit del fieu: e quand }' avarii trovaa, 
femel savè, per fà, che poda vegnì anca mì a adorall. 

9 Dopo avè sentuu el re, lor hin andaa. E eccolì 
che la stella, che aveven vist in orient, se la troeuven 
denanz de battistrada, fina a tant che rivada dove gh’ era 
el bambin, la 8’ è fermada. 

10 Quand ch’ han vist la stella, s’ hin sentuu tutt a 
consolà. | 

11 E andand denter in cà, han trovaa el bambin 
cont Maria soa mader, e ingenugiandes giò, l’ han 
adoraa: e dopo avè dervii foeura i sceu tesor, gh’ han faa 
di rega) de or, incens, e mirra. 

12 Essend poeu staa visaa in sogn de tornà minga 
indree in de Erod, hin tornaa al sò paes de lor per tutt’ 
altra strada. 

13 Appenna che lor hin voltaa via, l’angiol del Signor 
el gh’ è compars in sogn a Giusepp, e’1 gh’ ha ditt: 
Leva su, e ciappa el bambin, e la soa mamma, e scappa 
in Egitt, e fermet là fin che t'el diroo mì: perchè 
succedarà, che Erod el cercarà el ficeu per fenill foeura. 

14 Ln, penna dessedaa, l’ha ciappaa mader e ficeu, 
che l’ era anmò scur, e ghe l’ha dada in Egitt. 

15 E là el s’è fermaa fina a la mort de Erod: per 
fà, che succedess quell, ch’ era staa ditt dal Signor per 
mezz del profetta, ch’ el dis: Hoo ciamaa mè ficeu de l’ 
Egitto 

16 Allora Erod vedendes mincionaa di Mag, el 8’ è 
inrabbii maladettament, e l’ha mandaa a scannà tutt i 
ficeu, che gh’ era in Betlemm, e in di contorna, de l’etaa 
di duu ann in giò, segond el temp, che l’ aveva interquerii 
parland coi Mag. 

17 Allora s’ è verificaa i paroll del profetta Geremia, 
ch’ el diseva: 

18 Fina a Rama s'è sentii a vosà, a piang, a sgarì: 
Rachella la piangeva i sceu ficeu, e la podeva minga 
dassen pas, perchè gh’ eren pu. 

19 Mort poeu Erod, ecco che l’ angiol del Signor el 
gh’ è compars in sogn a Giusepp in Egitt, 

20 Disendegh: Leva su, e ciappa el ficeu cont la soa 
mamma, e va in la terra d’Israell: perchè hin mort quij 
tai, che voreven fagh la pell al bambin. 

21 Lu, penna dessedaa, l’ ha tolt su el bambin, e la 
soa mamma, e l’ è vegnuu in la terra d’ Israell. 

22 Sentend poeu, che Archelao el regnava in Giudea 

in scambi de Erod sò pader, el gh’ ha avuu paura a andà 
là: e visaa in sogn, el s'è ritiraa in Galilea. 

23 Rivaa là, l’ ha loggiaa in d’ona cittaa, che se ciama 
Nazaret: per fà, che succedess quell, ch’ era staa ditt dai 
profetta: Ch’ el sarà ciamaa Nazaren. 


Capp III 


I quell temp là è vegnuu Giovann Battista a predicà 
in del desert de la Giudea, 

2 E’ldiseva: Fee penitenza: perchè el paradis ghe 
l’emm ai spall. 

3 Perchè quest chì l'è quell tal omm, che l’ha parlaa 
Isaia profetta, disend: La vos de quell, che sbragia in del 
desert: Preparee la strada del Signor: tiree drizz i soeu 
sentee. 

4 E lu l'istess Giovann el gh’ aveva ona vesta de 
pell de camell, e ona zenta de coramm in vitta: e ’l sò 
mangià eren locust, e mel salvadegh. 

5 Allora andava là de lu Gerusalemm, e tutta la 
Giudea, e tutt el paes intorna al Giordan. 

6 E quand gh’aveven confessaa i sceu peccaa, je 
battezzava in del Giordan. 

7 Ma siccome lu el vedeva a vegnì a fass battezzà 

tanti Farisee, e Saducee, el gh’ ha ditt: Razza de viper, 
chi ve insegna a scappà via de la rabbia, che dev vegnì? 

8 Fee donca di frut degn de penitenza. 

9 E no me stee a dì denter de vialter: Gh’emm 
Abramm per pader. Perchè mì ve disi, ch’ el Signor el 
pò fà saltà foeura de sti prej di ficecu de Abramm. 

10 Perchè la folc lè giamò a la radis di piant. 
Donca ogni pianta, che farà minga bon frut, la sarà 
tajada, e drovada de fà foeugh. 

11 Per adess mì ve battezzi cont l’acqua per peni- 
tenza: ma quell, ch’ ha de vegnì dopo de mì, e che mì ghe 
porti nanca adree i sciavatt, lu el ve battezzarà cont el 
Spiritusant, e col foeugh. 

12 Lu, cont la soa pala in man, el nettarà la soa era, 

e 1 calcarà el forment in granee; ma el brusarà la paja 
cont on foeugh, che se smorza pu. 

13 Allora Gesù 1’ è rivaa de Galilea al Giordan in 
de Giovann, per vess battezzaa de lu. 

14 Ma Giovann nol voreva saveghen, disend: Mì 
gh’ hoo bisogn de vess battezzaa de tì, e tì te vegnet 
de mì? 

15 Ma Gesù el gh’ ha rispost, disend: Lassa fà per 
adess: perchè inscì ne conven a fà per vess in regola. 
Allora l’ ha faa a sò moeud. 

16 Gesù, penna battezzaa, l’ è vegnuu foeura de 
l’acqua. E ecco che ghe s° è dervii el ciel: e l’ha veduu 
el Spirit del Signor a vegnì giò come ona colomba, e 
fermass sora de lu. 

17 In quell menter s'è sentii ona vos del ciel, che 
diseva: Quest chì lè el mè ficeu, che ghe vuj ben, e in 
lu me sont compiasuu. 


Capp IV. 


LLORA Gesù l'è staa menaa dal Spirit in del 

desert, per fà, ch el diavol le tentass. 

2 E dopo avè digiunaa quaranta dì, e quaranta nott, 
a la fin gh'è vegnuu famm. 

3 E mettendeghes ai cost el tentador, el gh’ ha ditt : 
Se te see ficeu del Signor, fa in manera, che sti prej 
deventen pan. 

4 Lu, respondendegh, el ghe dis: Gh'è seritt: Che 
l’omm el viv minga domà de pan, ma d'ogni parolla, che 
ven foeura de la boca del Signor. 

5 Allora el diavol l’ha menaa in la cittaa santa, e] 
1’ ha miss giò su la scima del tempi, 

6 E”lgh’ha ditt: Se te see ficeu del Signor, shattet 
giò. De già che gh’ è scritt: Ch’ el t' ha raccomandaa ai 

sceu angio), e lor te portaran in brasc, per fà, che coi pee 
no te topicchet in di prej. 

7 Gesù el gh’haditt: Gh’è scritt anca: Te tentaree 
minga Domeneddio. 

8 El diavol, de capp, l’ha menaa sora a on mont ben 
ben per aria: e ’l1 gh’ha fa vedè tutti quatter part del 
mond cont tutt el sò bell, | 

9 El gh’ha ditt: Mì te daroo tutta sta robba, se te 
me adoraree in genceucc. 

10 Allora Gesù el gh’ ha ditt: Va via, satanass: 
perchè gh’è scritt: Adora Domeneddio, e servel lu 
soll. 

11 Allora el diavol l’ ha pientaa: e ghe s'è miss 
intorna i angioj a servill. 

12 Gesù poeu avend sentii, che Giovann l’ era staa 
miss in preson, el s’ è retiraa in Galilea: 

13 E abandonand la cittaa de Nazaret, l’ è andaa a 
abità in Cafarnaum, cittaa in riva al mar ai confin de 
Zabulon e Neftali: 

14 Per fà, che succedess quell, ch’ era staa ditt da 
Isaia profetta: 

15 La terra de Zabulon, e la terra de Neftali, che 
mena al mar de là del Giordan, la Galilea di nazion. 

16 El popol, che camminava a scur, l’ ha veduu ona » 

gran lus: e la lus l’è vegnuda su per quij So che eren 
sotterraa in l’ombria de la mort. 

17 Dopo d'allora l’ha comenzaa Gesù ; a predicà, e a 
dì: Fee penitenza: perchè gh' è vesin el paradis. 

18 E camminand Gesù de fianch al mar de Galilea, 
l’ ha veduu duu fradej, Simon cont in nomm Peder, e 
Andreja sò fradell, che buttaven la red in mar (perchè 
eren pescador), 

19 E?1gh'ha ditt: Vesna adree a mì, che mì ve 
faroo deventà pescador d’ omen. 

20 E lor han pientaa lì subet i red, e gh’hin andaa 
adree. 

21 E de lì andand inanz, l’ ha veduu duu d’alter 
frade), Giacom de Zebedee, e Giovann sò fradell, dent in 
d’ona barca insemma cont Zebedee sò pader, che giu- 
staven i sceu red: e j ha ciamaa. 

22 E lor subet, pientand e red e pader, gh’ hin andaa 
adree. 

23 E Gesù l'andava intorna per tutta la Galilea, 
insegnand in di sò sinagogh de lor, e predicand el Vangeli 
del paradis, e fasend guarì tutt i piagh, e tutt i malattij 
del popol. 

24 E la nomina, ch’el s'era faa l’andava per tutta 
la Siria, e gh’ han presentaa tucc quij tai, che eren mal in 

gamba, e tocch d’ ogni sorta de malann e de dolor; quij, 
che gh’ aveven el diavol adoss, i lunategh, e i paralitegh; 
e lu j’ ha faa guarì. 

25 E gh'è trottaa adree ona frotta de gent de la 
Galilea, de la Decapoli, de Gerusalemm, de la Giudea, e 
de là del Giordan. 


CapP V. 


UAND Gesù l’ha vist tutta sta gent, l'è andaa su 
on mont, e dopo ch’el s’è settaa, gh’è andaa 

vesin i soeu scolar, 

2 E mettendes a parlà, je trava feeura, disendegh: 

3 Com’hin fortunaa i timed: perchè el paradis 1’ è sò 
de lor. 

4 Com’ hin fortunaa i mansuett: perchè quist posse- 
daran la terra. | 

5 Com' hin fortunaa qui], che piang: perchè quist 
saran consolaa. 

6 Com’ hin fortunaa qui), che gh’ han famm, e set de 
giustizia: perchè quist en saran soddisfaa. 

7 Com’hin fortunaa quij, che gh’ han misericordia : 
perchè en trovaran anca lor. 

8 Com’ hin fortunaa i luster de coeur: perchè lor 
. wedaran el Signor. 

9 Com’hin fortunaa i pacifegh: perchè saran ciamaa 
fieu del Signor. 

10 Com’ hin fortunaa qui), che patiss angarij per reson 
de giustizia: perchè el paradis l’ è sò de lor. 

11 Com’avii de vess fortunaa quand i omen ve male- 
diran, e ve daran la fuga, e ven diran adree de cott e 
de crud, per causa mia: 

12 Stee allegher, e tegniv de bon, perchè gh’ avarii 
ona bella paga in paradis: perchè l’ istessa fuga la gh’ è 
stada dada ai profetta, che gh’ era prima de vialter. 

13 Vialter sii la saa de la terra. Se poeula saa la 
deventa gramma, cosse s’ ha de drovà de salà? No la sarà 
pu bonna d’alter, che de buttà via, e i omen la pestaran 
sott ai pee. 

14 Vialter sii la lus del mond. La pò minga stà 
sconduda ona cittaa in spalla a on mont. i 

15 Nè se pizza la lucerna per mettela sott al pedestall, 
ma sora al candilee, per fà, che la faga ciar a tutta la gent 
de cà. 

16 In sta manera l’ha de sbarlusì la vostra lus 
denanz ai omen: per fà, che abbien de vedè i voster 
bonn azion, e faghen onor al voster Pader, che l’ è in 
paradis. 

17 Credii minga, che mì sia vegnuu a desfà i legg, o i 

profetta: sont minga vegnuu per toeù de mezz la legg, 
ma per mettela in pratega. 

18 Perchè in veritaa mì ve disi, che fin a tant che ciel 
e terra tiraran là, no se podarà scamottà la lege nanca 
on cicc, fina a tant che se sia fenii foeura tuttcoss. 

19 Sicchè quell tal, che andarà a contra a vun de sti 
comandament de nagotta, e ’1 ghe insegnarà a fà istess 
anca ai omen, el sarà ciamaa piscinin anca in paradis: 
ma quell, che avarà faa polit, quell el sarà tegnuu quaj- 
coss de bon anca in paradis. 

20 Perchè mì già ve disi, che se el voster trattà el 
sarà minga pussee de galantomm de quell di Scriba e di 
Farisee, ghe sarà su el gatt de andà in paradis. 

21 Savii, che ai voster antigh gh’ è staa ditt: Coppee 
nissun: e quell, ch’ avarà coppaa quajchedun, el sarà reo 
in giudizzi. 

22 Intanta mì ve disi: Che quell tal, che se la ona 
contra al sò fradell, el sarà reo in giudizzi. E quell tal, 
che gh’avarà ditt adree raca a sò fradell: el sarà reo in 
confess. E quell tal, che gh’ avarà daa del stupid: el sarà 
reo del foeugh de l’ inferno. 

23 Se donca tì in del fà l'offerta denanz a l’ altar, te 
vegniss in ment, che tò fradell el gh’ ha quajcoss cont tì: 

24 Pienta lì la toa offerta denanz a l’altar, e va 

prima a riconciliatt cont tò fradell: e peu torna pur 
indreea fà la toa offerta. | 

25 Giustet in pressa col tò nemis, intanta che te see 
per strada cont lu: per fà, che per accident nol te metta 
in di ong del giudes, e el giudes in di ong del minister: e 
che t’ abbiet de fenì a andà in gabbia. 

26 In veritaa mi te disi, che no te se la cavaree de lì, 
prima che no t’ abbiet pagaa fina a l’ ultem ghell. 

27 Avii sentii, che gh’è staa ditt ai antigh: Farii 
minga d’ adulteri. 

28 Ma mì ve disi: Che quell tal, che guardand ona 
donna el se lassa tirà la gola, denter de lu l’ha già faa 
adulteri cont lee. 

29 Se poeu el tò ceucc drizz el te dà scandol, streppel 
foeura, e buttel de lontan de tì; perchè l’ è mej giontagh 
on member soll, che andà a l'inferno con tutt el corp. 

30 E se la toa man drizza la te dà scandol, moccela 
via, e buttela de lontan de tì: perchè l’ è mej per tì, che 
te vaga al diavol vun di tò member, che nè che te vaga . 
a l’ inferno tutt el co 

31 È staa ditt anca: Quell tal, che casciarà via la 
miee, ch’el ghe daga el tarocch de refud. 

32 Mì però ve disi: Che quell tal, che se divid de la 
miee, per tutt’ altra reson che per adulteri, le fa deventà 

adultera: e quell, che sposa la donna mal nada, el fa 
on adulteri. 

33 Avii poeu sentii, ch’ è staa ditt ai antigh: Mine 
minga al giurament, che t’ hee faa: ma manten la parola al 
Signor a segonda del tò giurament. 

34 Ma mì ve disi de fà mai nissun giurament : nanca 
per el ciel, perchè l’è el trono del Signor: 

35 E nanca per la terra, perchè lè el sgabell di sò 
pee: è nanca per Gerusalemm, perchè lee l’ è la cittaa 
del gran re: 

36 E te giuraree nanca per el tò coo, perchè te 
podet minga fà deventà nè bianch, nè negher on tò 
cavell. | 

37 El voster parlà poeu nol sia alter che, o sì, sì: o 
nò, nò: perchè quell, che cress, el ven de cattiveria. 

38 Aviî sentii, ch è staa ditt: (Eucc per oeucc, e dent 
per dent. 

39 MÌ però ve disi de fà minga resistenza a chi ve 
fa maa: ma a quell, che te pesta la ganassa drizza, voltegh 
là quell’ altra. 

40 Ma a quell tal, che voeur taccà lit cont tì, e por- 
tatt via el sortò, dagh pur anca el tabar. 

41 E cont quell tal, che te strascinarà adree per on 
mia, stagh pur insemma anca per duu d' alter. 

42 Dagh pur robba a chi te ne cerca: e voltegh 
minga el goeubb a chi te cercass quajcoss in prestit. 

43 Avii sentii, ch’ è staa ditt: Te ghe voraree ben al 
tò prossim, e te odiaree el tò nemis. 

44 Mì invece ve disi: Vorigh ben ai voster nemis, 
fegh del ben a quij, che ve odia: e preghee per quij tai, 
che ve fan immatì, e ve fan di tabarej: 

45 Per fà, che siev ficeu de vost Pader, che l'è in 
ciel: ch' el fa nass el sò tant per i bon come per i cattiv: 
e "l fa piceuv tant sora i galantomen come sora i baloss. 

46 Perchè, che ricompensa gh’ avarii a voregh ben a 
quij, che ve voeur ben? fan minga oltertant anca i 
publican? 

47 Se saludee domà i voster fradej, cosse fee de pu? 
fan minga istess anca i genti}? 

48 Cerchee donca de vess perfett, come l’ è perfett 
vost Pader, che l’ è in paradis. 


. Capp VI. 
(2 de no fà i vost oper bonn sott ai ceucc di 


omen, cont l’ ideja de vess vist de lor: se de nò en 
sarii minga compensaa de vost Pader, che l’ è in ciel. 
2 Quand donca te faree limosina, sonna minga la 
C 

tromba denanz de tì, come fan i impostor in di ges, e su 
per i piazz, per vess lodaa -di omen: ve disi la veritaa, 
che quist chì han già goduu la soa paga. 

3 Ma quand tì te fee limosina, fa in moeud, che la toa 
sinistra la sappia minga quell, che fa la toa dritta: 

4 Per fà, che la toa limosina la sia de noscondon, 
. e tò Pader, ch’ el ghe ved anca de denter, el te com- 
pensarà lu. 

5 E quand preghee, fee minga come fan i impostor, 
che cerchen de mettes a pregà o in di ges o in principi di 
strad, per vess veduu di omen: in veritaa mì ve disi, che 
quist han giamò ricevuu el fatt sò. 

6 Ma tì quand te voeeut dì i orezion, va in cà toa, 
e dopo saraa su l’ uss, prega in segrett tò Pader: e tò 
Pader, ch’ el ghe ved anca de dent, el te compensarà 
lu. 

7 In di orezion disii minga su tanti paroll, come fan i 
pagan. “Perchè lor creden col dì su on bordell d’orezion 
de vess contentaa. 

8 Cerchee donca de vess minga compagn de lor. 
Perchè vost Pader el sa cossa gh’ avii besogn, prima che 
gh’ el domandee. 

9 Vialter donca per pregà farii inscì: Pader noster, 
che te see in ciel: che sia santificaa el tò nomm. 

10 Che vegna el tò regno. Che sia pur faa quell, 
che te voeut tì, tant in ciel, come in terra. 

11 Dann incceu el noster pan tant de stà in pee. 

12 E perdonem i noster debit, istess come nun ghe 
° perdonem a qui] tai, che ne dev quajcoss. 

13 E metten minga in brusa de fà peccaa. Ma tegnen 
ala larga del maa. E chela sia inscì. 

14 Perchè se vialter ghe perdonarii ai omen i sceu 
maronad: anca el Signor voster Pader el ve perdonarà i 
voster scarpon. i 

15 Ma se vialter perdonarii minga ai omen i sò 
scappusciad: nanca el Signor el ve perdonarà i voster. 

16 Quand peu digiunee, fee minga el malinconegh 
come fan i impostor cattiv. Perchè lor se desconscen la 
faccia, per fà capì ai omen, che digiunen. In veritaa mì 
ve disi, che lor han già avuu el fatt sò. | 

17 Ma tì, quand te digiunet, vonget el coo, e lavet la 
faccia, 

18 Per fà, che no te veden i omen, che te digiunet, 
ma tò Pader de noscondon: e tò Pader, ch’ el te ved de 
noscondon, el te ne ricompensarà lu. 

19 Cerchee minga de mett a mucc tesor su la terra: 
indove la rusgen, e i vermen i sassinen: e indove i lader 
i dessotteren, e i roben. 

20 Ma cerchee de trà insemma di tesor per el ciel: 
indove la rusgen, e i vermen i consumen minga, e i lader 
nè i dessotteren, nè i roben. 

21 Perchè indove te gh’ hee el tò tesor, te gh’ hee el 
tò coeur. 

22 La lumm del corp l’è el tò ceucc. S’ el tò ceucc 
el sarà sempliz: tutt el tò corp el sarà trasparent. 

23 Ma se el tò ceuce el sarà guast: tutt el tò corp el 
sarà nebbiaa. Se poeu la lus, che te gh’hee in tì, la 
deventa scura: cossa sarà el scur? 

24 Nissun pò servì duu padron: perchè o 1’ odiarà 
vun, e ’l ghe vorarà ben a l’alter: o el ghe vorarà ben 
al primm, e ’1 despresiarà el segond. Podii minga servì 
in l’istess temp el Signor, e i danee. ! 

25 Per quest ve disi: Cascev minga nè de quell, che 
avii de drovà per viv, nè de quell, che avii de drovà per 
quattav el corp. La vitta la var minga pussee de la robba 
de mangià: e ’l corp pussee del vestii? 

26 Guardee ai usej de l’ aria, che nè somennen, nè 
tajen, nè impienissen i granee: e ’l1 voster Pader je 
manten. Vialter sii minga on bell tocch pussee de lor? 

27 Ma chi l'è de vialter, che pensandegh podarav 
trovà el vers de slongà d’ on trabucch la soa statura? 

28 E perchè ve ciappee fastidi per el vestiti? Fee a 

ment come cressen i gili in campagna: quij là nè lavoren, 
nè filen. 

29 Eppur mì ve disi, che nanca Salomon cont tutt i 
mezzi, ch'el gh’ aveva, l'è mai staa vestii come vun de 
quist chì. 

30 Se donca el Signor el vestiss a sta manera l’ erba 
del camp, che incceu la gh’è,e doman la feniss in del 
forno: quanto pussee vialter, o. gent de poca fed? 

31 Donca vialter cruzziev minga col dì: Cosse man- 
giaremm, cosse bevaremm, o de cossa se vestiremm ? 

32 Quist hin robb, che cerca chi se sia. Quand 
voster Pader el sa benissem, che vialter gh’ avii besogn 
de tutt sti robb. 

33 Cerchee donca prima de tutt el trionf del Signor 
e la soa giustizia: e gh’ avarii de soramaross tutt sti 
robb. 

34 Sicchè cascev minga per el doman. Perchè el 
doman el ghe pensarà lu. L’è assee vegh on fastidi 


al dì. 

(=? minga i alter, se vorii minga vess 
giudicaa. 


22 S. MATTEE. 


2 Perchè a segonda che giudicarii, sarii giudicaa: e 
cont quella misura, ch’ avarii misuraa i alter, sarii misuraa 
anca vialter. 

3 E perchè te vedet la pajocca in l’ ceucc de tò fradell : 
e te vedet minga el trav, che gh' è in del tò? 

4 E comete farett a digh a tò fradell: Lassa, che te 
tira feeura de l’caeucc sto fil de paja, quand tì te gh“hee 
on trav in del tò ceucc? 

5 Impostor, tiret foeura prima el trav del tò ceucc, e 
dopo te ghe vedarett a tirà foeura el fil de paja de l’ ceucc 
de tò fradell. 

6 Degh minga i robb sant ai can: e buttee minga i 
vost perla denanz ai porscej, per no fà, che i schiscen sott — 
ai pee, o se revolten a sbranav. 

7 Domandee, e ottegnarii: cerchee, e trovarii: pic- 
chee, e ve sarà dervii. 

8 Perchè chi domanda, ricev: chi cerca, treuva: e 
ghe se derv a chi picca. 

9 E chi l’è de vialter, che se on sò ficeu ghe cercass 
del pan, ghe darav on sass ? 

10 Che s’ el ghe domandass on pess, el ghe darav on 
serpent ? 

11 Se donca vialter, anch ben che siev cattiv, sii 
minga bon de negà del ben ai vost ficeu: quanto pussee 

vost Pader, che l’è in del; el farà del ben a qui], che le 
cerca? 

12 Fegh donca ai omen tutt quell, de vorii, che lor 
ve faghen a vialter. In quest sta la legg e quell, ch’ han 
ditt i profetta. 

13 Andee dent per la porta pussee stretta: perchè la 
porta l’ è larga e la strada granda in qui}, che menna a 
perdes, e hin tanti quij, che ghe va dent. 

14 Come l'è piscinina la porta, e stretta la strada, che 
menna a salvass: e pocch hin quij, che le troeuva! 

15 Stee a l’erta coi profetta fals, che ve se presenten 
vestii de pegora, ma de denter hin lader de loff. 

16 I conossarii da quell, che fan. Se catta forsi l’ uga 
di spin, o i figh di roved? 

17 L'è per quell, che ogni pianta bonna la dà bon 
frut: e ogni pianta cattiva la dà di frut cattiv. 

18 La pò minga ona bonna pianta dà di frut cattiv: 
nè ona pianta cattiva la pò dà di bon frut. 

19 Ogni pianta, che fa minga bon frut, la se taja, e la 
se butta sul foeugh. 

20 Donca vialter i conossarii di sò frut. 

21 Minga tucc qui}, che me dis, Signor, Signor, anda- 
ran in paradis: ma quell, che fa come voeeur mè Pader, 
che l’è in ciel, quell l’ andarà in paradis. 

22 Ghe ne sarà tanti, che allora me disaran: Signor, 
Signor, ma nun emm minga profettizzaa a tò nomm, e 
emm minga casciaa via el diavol a tò nomm, e emm 
minga faa tanti miraco) a tò nomm? 

23 E allora mì ghe cantaroo ciar: Mì v'hoo mai 
conossuu: stee a la larga de mì tucc vialter, che avii faa 
di balossad. | | 

24 Donca tucc qui), che sent sti mè paroll, e je mett 
in pratega, el sarà parangonaa a l’omm prudent, che 
l’ ha tiraa su la soa cà sul sass, 

25 El’è piovuu, e s'è sgonfiaa i fiumm, e han boffaa 
i vent, e han faa el diavol adree a quella cà, e l'è minga 
borlada giò: perchè la gh'aveva i fondament sul sass. 

26 Chi se sia, che scolta sti mè paroll, e je mett 
minga in pratega, el sarà istess de l’omm stupid, che 
l’ha tiraa su la cà su la sabbia. 

27 È piovuu, e s'è ingrossaa i fiumm, e han ziffolaa 
i vent, e han faa el diavol adree a quella cà, e l'è bor- 
lada giò cont on gran spettasceri. 

28 È success, che quand Gesù l’ha avuu fenii de 
parlà, quella frotta de gent l'era incantada de la soa 
dottrina. 

29 Perchè lu je aa perchè el podeva fall, 
minga compagn di sò Scriba e Farisee. 

Capp VIII. 


APPENNA che l’ è vegnuu giò del mont, ghe s' è 
infilaa adree tanta gent. 

2 In quella, vun, che gh’aveva la lebra, el ghe se 
vesinna, e ’l le adora, disendegh: Signor, se tì te voeut, tì 
te podet nettamm fceura. 

3 E Gesù, slongand la man, l’ ha toccaa, disendegh : 
Vuj inscì, te see guarii E subet gh’è andaa via la 
lebra. 

4 E Gesù: Guarda ben de dill a quajchedun: ma 
va a fatt vedè del pret, e fa l'offerta del regal comandaa 
de Mosè, per daghen testimonianza. 

5 Quand poeu l'è rivaa dent in Cafarnao, gh’ è andaa 
a trovall on centurion, e ’1 ghe s’ è raccommandaa, 

6 Disend: Signor, mì gh’ hoo in cà mè ficeu, che l'è 
paralitegh, e ’l tormenta maladettament. 

7 E Gesù el gh’haditt: MÌ vegnaroo, e tel curaroo. 

8 E°’l centurion el gh’ha rispost, disendegh: Mì 
sont minga degn, che tì te vegnet in cà mia: dì domà 
ona parolla, e mè ficeu el sarà guaril. 

9 Perchè mì sont on omm, che dipend di alter; e 
gh’ hoo sotta de mì di soldaa, e a vun ghe disi: Va, e lu 

elva: eal’alter: Ven, e lu el ven: e al mè servitor: 
Fa sta robba, e lu le fa. 

10 Gesù l’ è restaa incantaa a sentì sti robb, e ’1 
gh’ ha ditt a quij, che ghe andava adree: In veritaa mì 
ve disi, che hoo mai trovaa tanta fed in Israell. 

11 E mì ve disi, che tanti vegnaran de l’orient, e de 
l’ occident, e se settaran giò, e staran in paradis cont 
Abramm, Isacch, e Giacobb: 

12 Mai ficeu del regno saran s’giaccaa foeura in di 
sit scur: là se caragnarà, e se tormentarà del dolor de 
dent. 

13 Allora Gesù el gh’ha ditt al centurion: Va, e che 
te succeda segond che te credevet. E in quell’ istess 
moment el ficeu l’è guarii. 

14 Essend andaa poeu Gesù in cà de Peder, l’ha vist 
la soa socera malada cont la fevera. 

15 El gh'ha toccaa la man, e la fever la gh’ è andada 
via. L’èlevada su, e j'ha servii. 

16 Quand poeu l’è staa sira, gh' han presentaa tanti 
indemoniaa: e domà col parlà el mandava via i spiret: e’ 
guariva tucc i amalaa: 

17 Per fà, che succedess quell, ch’ aveva ditt Isaia 
profetta, ch’ el dis: Lu l’ ha ciappaa i noster maa: e l’ha 
sopportaa i noster mangagn. 

18 Vedendes poeu intorna ona gran frotta de gent, 
Gesù l’ ha daa orden de passà de là. 

19 E on Scriba el ghe s'è vesinaa, e "1 gh’ha ditt: 
Maester, mì te tegnaroo adree, dove se sia. 

20 E Gesù el gh’ha ditt: I volp gh'hani sò tann, e 
i use) de l’aria i sceu nid: ma el Ficeu de l’omm el 
gh’ ha minga sit de mett giò el coo. 

21 E onalter di sceu scolar el gh'ha ditt: Signor, 
© damm prima el permess d’andà a sotterà mè pader. 

22 Ma Gesù el gh’ ha ditt: Vegnem adree, e lassa, 
che i mort sotteren i sceu mort. 

23 Essend peeu andaa in barca, i sosu scolar gh' hin 
andaa adree: 

24 Quand de lì on poo s' è traa per aria el mar, in 
manera che la barca l'era quattada de l’ acqua, e lu 
intanta el dormiva. 

25 Gh'è andaa vesin i sceeu lar e l’ han dessedaa 
disendegh: Signor, salven, nun vemm al diavol. 

26 E Gesù el gh’ha ditt: Perchè gh'avii paura, o 
omen de poca fed? Allora l’ è levaa su, e ’l gh’ ha 
comandaa ai vent e al mar, e tutt s’ è quietaa giò. 

27 In manera che la gent l’è restada incantada, 
disend: Chi l’ è quest chì, ch’el se fa ubbedì di vent e 
del mar? 4 

paes de Gerasen, gh’ è andaa incontra duu indemoniaa 
vegnuu fceura di sepoltur, ch’ eren tant infuriaa, che 
nissun podeva passà de là. 

29 E shin missa vosà, disend: Cossa gh'emm a 
che fà nun cont tì, Gesù ficeu del Signor? Te see vegnuu 
chì prima del temp per tormentamm nun? 

30 E gh'era pocch lontan de lor ona troppa de porsce) i 
che pascolaven. 

31 Donca i indemoniaa el seccaven, disendegh: Se 
te ne cascet via de chì, trann insemma a quell rosc de 
porscej. 

32 Eluelgh'ha ditt: Andee. E lor inviandes hin 
andaa in mezz ai porscej, e subet tutta la troppa di 
porscej cont on gran bordeleri la s’ è buttada in mar: e 
l’ è creppada in l’acqua. 

33 I pastor hin scappaa: e tornand in paes, han 
cuntaa su tutt sti robb, e ’1 fatt di indemoniaa. 

34 E subet tutta la cittaa l’è corsa foeura incontra 
a Gesù: e quand l’ han vist, l’ han pregaa de retirass di 
sò confin. 

Capp IX. 


ANDAND denter in d’ ona barca, l’ ha traversaa el 
lagh, e l'è tornaa in la soa cittaa. 

2 Lì ghe porten denanz on paralitegh buttaa giò in 
d’on lett. Gesù quand l'ha vist la soa fed de lor, el 
gh’ ha ditt al paralitegh: Spera, bagaj, te se perdonna i 
tò peccaa. 

3 E subet quajchedun di Scriba han ditt denter de 
lor: Quest chì el bestemmia. 

4 E Gesù, ch' el gh’ ha induvinaa i sò penser, l’ ha 
ditt: Perchè denter de vialter pensee mal? 

5 L’è forsi pussee facil a di: Te se perdonna i tò 
peccaa: o a di: Leva su, e mettet a corr? 

6 E per fà, che sappiev, ch’el Ficeu de l’omm el 
gh’ ha padronanza in terra de perdonà i peccaa: Leva su, 
el gh ha ditt allora al paralitegh, toeù su eltò lett,e va a 
cà toa. 

7 Elul’è saltaa su, e l’è andaa a cà soa. 

8 Vedend sta robba la gent, la s'è stremida, e 
gh’ han faa evviva al Signor, ch’el gh' ha daa tanta 
padronanza sui omen. 

9 E quand Gesù l’è andaa via de là, l’ha vist on 
omm settaa giò al banch, ch’el gh’ aveva in nomm 

Mattee. El gh’ha ditt: Ven via cont mì. E lu l’è 
levaa su, e ’l gh’è andaa adree. 

10 E intanta che lu l'era in cda tavola, gh' è staa 
tanti publican e peccador, che s’ hin miss a tavola cont 
Gesù, e coi sceu scolar. 

11 E vedend sta robba i Farisee, ghe diseven ai 
sceu scolar: Perchè mò el voster Maester el mangia 
coi publican e coi peccador? | 

12 Ma Gesù avend sentii quest, el gh’ha ditt: Hin 
i amalaa, e minga i san, ch’ han besogn del dottor. 

13 Andee e tegnii ben a ment: Che mì me pias 
pussee la misericordia, che nè el sacrifizzi. Perchè mì 
sont minga vegnuu a ciamà i bon, ma i cattiv. 

14 Allora ghe s° è portaa vesin i scolar de Giovann, 
e gh’ han ditt: Perchè mò nun, e i Farisee degiunem de 
spess: e i toeu scolar degiunen minga? 

15 E Gesù el gh’ha ditt: Dovaran fors i amis del 
spos vess malinconegh, fin a tant ch’ el spos l'è cont lor? 
Ma vegnarà el moment, che ghe sarà tolt el spos: e allora 
degiunaran. 

16 Nissun fa on taccon col pann > nouv a on vestii 
frust: perchè quella gionta la ghe toeu via quajcoss 
al vestii, e ’l scarpon el deventa pussee grand. 

17 Nè se mett minga vin noeuv in vassell vecc; 

se de nò s’cioppa el vassell, e se trà via el vin, e i bott 
van in malora. Ma se mett el vin noeuv in di vassej 
noeuv, e allora se salva vun e l’alter. 

18 In quella che lu el ghe diseva sti robb, ecco che 
on proprietari el ghe s'è portaa vesin, e ’l le adorava, 
disendegh : Signor, in sto moment m° è mort la tosa: ma 
ven chi, mettegh adoss la toa man, che la tornarà a viv. 

19 E Gesù levand su, el gh’ è andaa adree coi sceu 
scolar. 

20 In quella, ona donna, che già de dodes ann la 
pativa dispersa de sangu, la ghe s’è portada dedree, e la 
gh’ ha toccaa on tocchell de vesti. 

21 Perchè, la diseva denter de lee: Domà che mì 
ghe tocca el vestii, sont guarida. 

22 Ma Gesù voltandes, e guardandegh in faccia, el 
gh’ha ditt: Tegnet de bon, o tosa, la toa fed la t'ha 
salvaa. E de quell moment l’è stada guarida. 

23 Quand Gesù l'è rivaa a la cà de quell proprietari, 
vedend i trombetta e ona frotta de gent, che faseva 
frecass, el diseva: 

24 Tirev indree: perchè la tosa l’è minga morta, 
ma la dorma. E lor ghe rideven adree. 

25 Quand è staa foeura la folla, lu l’è andaa dent, 
l’ha ciappaa la tosa per man, e lee l’è levada su. 

26 E s'è spantegaa la vos per tutt quell paes. 

27 E intant che Gesù l’andava via, duu orb gh’ hin 
andaa adree, vosand, e disend: Ficeu de David, abbia 
compassion de nun. 

28 Quand pceeu l'è rivaa a cà, i orb ghe s’hin pre- 
sentaa. E Gesù el gh’ha ditt: Credii vialter, che mì 
poda fa quest? E lor gh’han rispost: Sì, Signor. 

29 Allora el gh’ha toccaa i ceucc, disendegh: Suc- 
ceda pur quell, che credevev vialter. 

30 Ghe s'è dervii i cucce: e Gesù j’ ha minacciaa, 
disendegh: Guardev ben, che nissun le sappia. 

31 Ma quij, andand via, han parlaa de lu per tutt 
quell paes. 

32 Andaa via quist chì, gh'han presentaa on mutt 
indemoniaa. 

33 Dopo casciaa via el demoni, el mutt l’ha parlaa, 
e la frotta de gent l’è restada incantada, e la diseva: In 
Israell s' è mai veduu de sti robb. 

34 Mai Farisee diseven: Lu el cascia via i demoni 
cont l’ajutt del capp di demoni. 

35 E Gesù el girava tutt i cittaa, e tutt i caste], 
‘insegnand in di sceu sinagogh, e predicand el Vangeli del 
paes, e fasend guarì tutt i malattij, e tutt i infermitaa. 

36 E vedend tutta quella gent, el gh’ aveva com- 

passion: perchè eren mal guidaa, e pareven pegor senza 
pastor. 

37 Allora el gh’ha ditt ai sceu scolar: La robba de 
regoeuj l’è tanta, ma i operari hin pocch. 

38 Preghee donca el padron del camp, ch’ el manda 
di operari. 


Capp X. 


CIAMANDES vesin i sceu dodes scolar, el gh’ ha 
daa padronanza sui spirit malign, per podè casciaj 
via, e per curà tutt i malattij, e tutt i infermitaa. 

2 I nomm di dodes apostoj hin quist. El primm l’è 
Simon cont in nomm Peder, e Andreja sò fradell, 

3 Giacom ficeu de Zebedee, e Giovann sò fradell, 
Filipp, e Bartolomee, Tomas, e Mattee el publican, 
Giacom de Alfee, e Tadee, 

4 Simon Cananee, e Giuda Scariott, che l’è quell, 
che l’ha tradii. 

5 Gesù l’ha mandaa attorna sti dodes, comandan- 
degh, e disendegh : Ve mes’ciarii minga cont i genti], e 
andarii minga dent in la cittaa di Samaritan. 

6 Ma andee putost in mezz ai pegor perduu de la 
cà d’ Rara 

D 

paradis l’è vesin. 

8 Fee guarì i amalaa, resuscitee i ‘mort, nettee 
foeura i lebros, cascee via i demoni: dee via gratis quell, 
ch’avii ricevuu gratis. 

9 Cerchee de tegnii minga in saccoccia nè or, nè 
argent, nè danee: 

10 Tegnii minga la bissacca, tegnii minga duu 
vestiari, nè scarp, nè baston: perchè l’operari el merita 
el sò sostentament. | 

11 E in qualunque cittaa o castell, che andarii denter, 
informev, chi l’ è, che merita pussee là denter: e fermev 
appress a quell, fin a tant che andee via. 

12 Quand peeu andee dent in d’ona cà, fegh el salut, 
disendegh: Che regna la pas in sta cà. 

13 E se sta cà le merita, ghe vegnarà via la. pas, che 
gh’avii auguraa: se poeu l’è minga degna, la vostra pas 
la ve tornarà indree, -. 

14 E se quajchedun ve ricevarà minga, o ve darà 
minga a trà: vegnend foeura de quella cà, o de quella 
cittaa, fee giò la polver di voster pee. 

15 In veritaa mì ve disi: La sarà castigada men 
Sodoma, e Gomorra in del dì del SE che nè quella 
cittaa. 

16 Mì ve mandi come pegor in mezz ai loff. Siev 

donca prudent come i serpent, e sempliz come i colomb. 

‘17 Guardev però di omen. Perchè ve faran mett pè 
in di compagni), e ve frustaran su in di sò sinagogh: 

18 E per causa mia sarii menaa denanz ai president, 
e ai re come testimoni contra de lor, e contra i nazion. 

. 19 Ma quand ghe sarii borlaa in di ong, cascev 
minga de coss’' è, o in che manera abbiev de parlà: 
perchè ve sarà suggerii in quell moment quell, che avii 
de dì su. 

20 Perchè sii minga vialter, che parlee, ma el Spirit 
de voster Pader l’ è quell, che ve parla de denter. 

21 E? fradell el consegnarà a la mort sò fradell, 
e’l pader el ficeu: e saltaran su i ficeu contra i sò parent, 
e ì mazzaran: 

22 E sarii odiaa de tucc per causa mia: ma quell, 
che tegnarà dur fina in fin, el se salvarà. 

23 Quand peeu ve faran tribulà in sta cittaa, scappee 
in l’altra. In veritaa mì ve disi, che ghe vedarii minga 
Ja fin ai cittaa d' Israell, fin a tant che no vegna el Ficeu de 
I’ omm. 

24 Gh'è minga scolar, che sia de pu del maester; 
gh è minga servitor, che sia de pu del padron. 

25 L'è assee, ch’el scolar el sia istess del maester: e 

ch’ el servitor el sia istess del padron. Se han ciamaa 
patron de cà Belzebù, quanto pussee i sò servitor? 

26 Abbiee minga donca paura de lor: perchè gh'è 
nient de sconduu, che no vaga a vess squajaa: e nient 
de misterios, che no 8’ abbia de savè. 

27 Disii pur al ciar quell, che mì ve disi a scur: 
e predichee sui tecc quell, che v° è staa ditt a l’oreggia. 

28 E abbiee minga paura de qui) tai, che mazzen el 
corp, e poden minga mazzà l’anima: ma abbiee paura 
putost de quell tal, che pò mandà a l’ inferna e anima, e 

corp. 

29 L’è minga vera, che dò passer se venden per on 
ghell: e voeuna sola de quist l’andarà minga per terra 
senza de voster Pader? 

30 Mai cavej del voster coo hin staa cuntaa tucc. 

31 Donca abbiee minga paura: vialter varii pussee 
d’on gran numer de passer. 

32 Donca quell tal, che me confessarà mì denanz ai 
omen, mì el confessaroo lu denanz a mè Pader, che l'è in 
paradis: 

33 E quij, che me rinnegarà in faccia ai omen, mì i 
rinnegaroo denanz a mè Pader, che l’è in paradis. 

34 Credii minga, che mì sia vegnuu in terra a mett 
pas: sont minga vegnuu a mett pas, ma guerra. 


CAPP XI. 37 


35 Perchè sont vegnuu a spartì el ficeu del pader, e la 
tosa de la mader, e la noeura de la socera: 

36 E i nemis de l’omm hin i sò servitor. 

37 Chi ghe voeur ben a sò pader o a soa mader 
pussee che a mì, l'è minga degn de mì: e chi ghe veeur 
ben a sò ficeu o a soa ficeula pussee che a mì, l’ è minga 
degn de mì. 

38.E chi no ciappa la soa cros, e no me ven adree, 
l’è minga degn de mì. 

39 Chi ten de cunt la soa vitta, ghe le giontarà: e 
chi ghe giontarà la vitta per causa mia, le trovarà. 

40 Chi ve ricev vialter, me ricev mì: e chi me ricev 
mì, ricev quell tal, che me manda. 

41 Chi ricev el profetta in nomm del profetta, ricevarà 
la paga del profetta: e chi ricevarà on sant'omm in nomm 
d’on sant omm, ricevarà la paga de galantomm. 

42 E quell tal, che gh’avarà daa de bev domà on biccer 
d’acqua fresca a vun de quist pussee piccoj, come a on 
scolar: in veritaa ve disi, el ghe giontarà minga la soa paga. 

L’ è success, che Gesù, dopo avè fenii de insegnà 
ai sò scolar, l’è andaa via de là per portass a 
insegnà, e predicà in di sceu cittaa. 

2 Ma Giovann avend sentii in preson i oper de Gesù 
Crist, mandandegh duu di sceu scolar, 

3 El gh’haditt: Te see tì quell, ch'ha de vegnì, o 
emm de speciann on alter? 

4 E Gesù in risposta el gh’ ha ditt: Andee, e portee 
indree a Giovann quell, che avii sentuu, e veduu. 

5 Iorb ghe veden, i zopp van, i lebros hin guarii, i 
sord senten, i mort resusciten, e se ghe insegna el Vangeli 
ai pover: 

6 E fortunaa quell tal, ch’ el gh’avarà minga scandol 
de mì. 

7 Ma dopo che quij hin andaa via, Gesù l’ ha comen- 
zaa a parlà de Giovann ai frott de gent: Cosse sii andaa 
a vedè vialter in del desert? ona canna gironzada dal 
vent ? 

8 E pur cosse sii andaa a vedè vialter? on omm 
vestii de delicaa? Quij tai, che se vestiss tropp de dea 
stan in di palazz di re. 

9 E pur cosse sii andaa a vedè? on profetta ? SÌ, 
vel disi mì, quajcoss de pu d’ on profetta. 

10 Perchè quest chì l’è quell tal, che gh'è. scritt: 
Ecco che mì te mandaroo inanz el mè angiol, ch’ el te 
prepararà la strada denanz de tì. 

11 In veritaa mì ve disi: Tra i ficeu di donn è mai 

nassuu vun, che sia pussee de Giovann Batista: ma quell, 
ch’ è de men in paradis, l’ è pussee de lu. 

12 E de quand gh’è Giovann Batista e adess, el 
paradis el se quista cont la forza, e s' el roben quij, che 
fa violenza. 

13 Perchè la legg, e tutt i profetta bia profettizzaa 
fina a Giovann: | 

14 E se vialter vorii capilla, l'è lu quell’ Elia, che 
doveva vegnì. 

15 E chi gh'haorecc de sentì, che senta. 

16 A cossa l'è, che somejaroo mì sta razza d’ omen? 
L’ è istess de quij bagaj, che stan settaa giò su la piazza, 
e vosen contra i sceu camarada, 

17 E disen: Nun emm sonaa, e vialter avii minga 
ballaa: emm cantaa di canzon malinconegh, e vialter 
avii minga piangiuu. 

18 Perchè è vegnuu Giovann, che nol mangia, sn l 
bev, disen: El gh’ ha adoss el diavol. 

19 È vegnuu el Ficeu de l’omm, ch’el mangia, e ch’ 
el bev, e disen: Ecco on paccion, e on ciocchee, amis de 
tutta la razzapaja. E l’è stada reconossuda di sò ficeu 
la soa sapienza. 

20 Allora lu l’ha comenzaa a rinfacciagh ai cittaa, 
dove l’aveva faa di miraco) , che no aveven faa penitenza. 

21 Guaj a tì, o Corozain, guaj a tì, o Betsaida: 
perchè se qui) miraco), ch’ è staa faa in de vialter, fussen 
staa faa in Tir e Sidon, avarissen già faa penitenza cont 
el cilizzì e cont la zener. 

22 E l’è per quell, che ve disi: Che Tir, e Sidon 
saran trattaa cont men rigor de vialter al dì del 
giudizzi. — 

23 E tì, Cafarnao, te se alzarett fina al ciel? Te 
saree casciada a l'inferno: perchè, se in Sodoma fuss 
staa faa i miraco], ch’ è staa faa in di toeu mur, Sodoma 
la ghe saria forsi ancamò al dì d’ incoeu. 
| 24 Però mi ve disi, che la terra de Sodoma la sarà 

trattada men seriament de tì in del dì del giudizzi. 

25 Allora Gesù rispondend l’ha ditt: Mì te rin- 
grazii, o Pader, e Signor del ciel e de la terra, perchè 
thee tegnuu sconduu sti robb ai sapient e ai prudent, 
e te ghi hee squajaa ai ficeu piscinitt. 

26 L’è inscì, o Pa, perchè a tì t' è piasuu inscì. 

27 Tuttcoss mì m’è staa daa dal Pader. E nissun 
conoss el Ficeu, via del Pader: e nissun conoss el Pader, 
via del Ficeu, e via de quell tal, ch’ el Ficeu el vorarà 
faghel cognoss. 

28 Vegnii de mì tucc vialter, che sii stracch mazzaa, 
che mì ve tiraroo su. 

29 Ciappee vialter el mè giov, e imparee de mì, che 
sont umil de coeur, e trovarii sollev a l’anima vostra. 
30 Perchè el me giov l’ è dolz, e " mè pes l’ è ligger. 

I quell temp Gesù l’è passaa in sabet in d’ ona cam- 
pagna de gran: e i sò scolar, che gh'aveven famm 
s’ hin mettuu a cattà di spigh, e a mangia). 

2 Avend vist sta robba i Farisee, gh’ han ditt a lu: 
. Ecco cheitò scolar fan in sabet quell, che deven minga 
fà. 

3 Maluel gh’haditt: Avii minga leggiuu vialter 
quell, ch’ ha faa David, e quij, che gh’ era insemma a lu, 
quand s’ hin sentuu famm? 

4 Che lu l’è andaa dent in la cà del Signor, e l’ha 
mangiaa i pagnott, che gh’ era pareggiaa, quand nè lu, nè 
quij, che gh’ era cont lu podeven minga mangiaj, ma 
domà i sazerdott? 

5 E avii minga leggiuu in la legg, che in dì de sabet 
i pret in gesa rompen el sabet, e fan minga peccaa? 

6 E mì ve foo savè, che gh' è chì vun, che l’ è pussee 
grand de la gesa. 


7 Che se vialter savessev cossa voeur dì: Me pias 

la misericordia, e minga el sacrifizzi: avarissev mai ‘con- 
dannaa di innocent: 

8 Perchè el. Ficeu de l’omm l’è padron anca del 
sabet. 

9 Essend andaa via de lì, l'è andaa in la soa sinagoga 
de lor. 

10 In quella gh’ è lì on omm cont ona man secca, é 
lor l’ han interrogaa, disend: L'è permess de fà guarì il in 
sabet? Cont l’ intenzion de cusall. 

11 Ma lu el gh'ha rispost: Chil’è de vialter, PO 
 avendegh ona pegora, se la ghe borla in d’on foss in 
sabet, no va a toeulla e no le tira foeura? 

.. 12 Donca on omm l’è minga quajcoss de pu d’ ona 
pegora? Sicchè l’è permess de fà del ben anca in 
sabet. 

13 Allora el gh’ha ditt a quell’omm: Slonga la toa 
man. Lul’haslongada, e l’è deventada sana compagn 
de quell’ altra. 

14 Mai Farisee, via de lì, han tegnuu on complott 
contra de lu sul moeud de toeull de mezz. 

15 Ma Gesù, che l’ha savuu, el s'è ritiraa de là: e 
gh’ è andaa adree tanti, che lu tucc j' ha guarii: 

16 E”l gh’ha comandaa sul seri, ch’el fasessen 
minga savò. 


TL _ ——" ______——— De e 





'CAPP XII. 43 


17 Per fà, che succedess quell, ch’ era già staa ditt dal 
profetta Isaia, ch' el dis: 

18 Ecco el mè ficeu, che mì hoo cattaa foeura, el mè 
carceu, che ghe dà tant piasè a l’anima mia. Mettaroo 
el me Spirit sora de lu, e lu el spantegarà la giustizia in 
di popolazion. 

19 El taccarà minga lit, nè el sbragiarà, e la soa vos 
la sarà sentida de nissun su per i piazz: 

20 Luel romparà minga la canna creppa, e ’l smor- 
zarà minga el lumin, che fuma, fin a tant che nol faga 
trionfà la giustizia: 

21 Eiomen speraran in del sò nomm. 

22 Allora gh'è staa presentaa vun cont adoss el 
diavol, orb e mutt, e l’ ha faa guarì in manera, ch’ el 
parlava, e ’l ghe vedeva. 

23 E tutta la gent la restava incantada, e la diseva: 
L’ è forsi quest chì el ficeu de David? 

24 Ma quand i Farisee han sentii sti robb, diseven: 
Quest chì nol cascia via i diavoj, che cont l’ajutt de 
Belzebù capp di demoni. 

25 Ma Gesù induvinand i sò penser, el gh’ ha ditt: 
Ogni paes, che ghe sarà denter descordia, el sarà traa a 
tocch: e ogni cittaa, o ADIGE: che sia sottsora, la starà 


minga in pee. 

26 Ma se satanass el cascia via satanass, l’ è in rotta 
cont lu stess: com’ el farà donca a trionfà? 

27 E se mì casci viai diavoj cont l’ ajutt de Belzebù, 
cont l’ ajutt de chi i cascen via i voster fieu? Per quest 
lor saran voster giudes. 

28 Se poeu mì casci via i diavo] cont l’ ajutt del Spirit 
del Signor, l’ è cert donca, che l’ è rivada tra vialter la 
potenza del Signor. 

.29 In che manera el podarà vun andà in cà d’on 
omm fort, e portagh via la robba, se prima nol liga el 
bulo, per podè saccheggiagh. la cà? 

30 Chi ten minga de mì, el m°è contrari: e chi no 
regoeuij cont mì, spantega. 

31 Per quest mì ve disi: Che ai omen ) ghe sarà 
perdonaa ogni peccaa, e ogni bestemmia: ma se ghe 
perdonarà minga la bestemmia contra el Spirit. 

32 E a chissessia parlass maa contra el Ficeu de l'omm, 
ghe sarà perdonaa: ma a chissessia, che avarà parlaa 
mal contra el Spiritusant, se ghe perdonarà minga, nè 
adess, nè mai. 

33 O dee per bonna la pianta, e per bon el sò frut: 
o dee per cattiva la pianta, e per cattiv el sò frut: perchè 
del frut se conoss la pianta. 

34 Razza de viper, come avii de fà a parlà ben vialter, 

che sii cattiv? Perchè la bocca la parla a segonda del 
bon coeur. i | 

35 El galantomm el cava foeura del ben d’on tesor 
bon: e l’omm cattiv el tira foeura del maa d’on tesor 
cattiv. 

36 Mì donca ve disi, che de qualunque parolla oziosa, 
che i omen avaran ditt, han de dann cunt in del dì del 
giudizzi. 

37 Perchè i toey paroll te salvaran, e i teeu paroll te 
condannaran. 

38 Allora quajchedun di Scriba e di Farisee gh’ han 
rispost, disendegh: Maester, gh’ avarissem gust de vedett 
a fà on quaj miracol. 

39 Ma lu el gh’ ha rispost: Sta generazion cattiva, e 
adultera la cerca on miracol: e nissun miracol ghe sarà 
concess, via de quell de Giona profetta. 

40 Perchè siccome Giona l’ è staa trii dì, e tre nott in 
del venter de la balenna, inscì el Ficeu de l’ omm el 
starà trii dì, e tre nott sott terra. 

41 I omen de Ninive daran su in del dì del giudizzi 
contra sta nazion, e la condannaran: perchè lor han faa 
penitenza, quand predicava Giona. E chì gh’ è vun, che 
l’ è pussee de Giona. 

42 La reginna del mezzdì la saltarà su in del dì del 

giudizzi contra sta razza d’ omen, e le condannarà: 
perchè lee l'è vegnuda dai confin de la terra a sentì 
la sapienza de Salomon. E chì ci è vun, che l’ è pussee 
de Salomon. 

43 Quand el spirit cattiv l'è vegnuu foeura. d’ on 
omm, el va in sit sutt cercand riposs, e le treuva nò. 

44 Allora el dis: Tornaroo in cà mia, de dove sont 
vegnuu foeura. E rivaa, l’ha trovada voeuja, nettada 
coi scoff, e missa a l’ orden. 

45 Allora el va, e’l se tira adree sett alter spirit pesg 
de lu, e van dent a abitalla: e l’ultem stat de sto omm 
el deventa pesg del primm. Quest l'è quell, ch’ ha de 
succed anca a sta razza infamma. 

46 Intanta ch’ el parlava a la folla, ecco che la mader, 
e i sò fradej eren de foeura; che cercaven de parlà cont lu. 

47 E quajchedun gh'ha ditt: Toa mader, e i tò 
frade) hin de foeura, e cerchen cunt de tì. 

48 Ma lu el gh'ha rispost a chi ghe parlava: Chi 
lè la mia mader, e chi hin i mè fradej ? 

49 E slongand la man versisò scolar: Quist chì, 
l’ha ditt, hin la mader, e i fradej, che gh’ hoo mì. 

50 Perchè chissessia, che fa quell, che voeeur me Pader, 
che l'è in paradis: quest l è mè fradell, mia sorella, mia 
mader. 

Capp XIII. | 
I quell dì Gesù, andaa foeura de cà, r era settaa giò a 


la riva del mar. 

2 E ghe s'è casciaa intorna ona gran quantitaa de 
gent, in manera, che andand denter in d’ona barca, el 
8'è settaa giò: e tutta la gent l’ è restada su la riva, 

3 E’1 gh'ha parlaa de tanti robb a furia de parabol, 
disend: Ecco che on somenador l’è andaa per somenà. 
.- -4 E intant ch’el trava via la somenza, on poo la 
gh’ è borlada su la strada, e gh’ è rivaa adoss i usi) de 
l’aria, e l' han mangiada. 

5 On poo l’è borlada in d’on sit pien de sass, dove 
gh’ era poca terra: e l’è spontada foeura subet, perchè 
el terren l’andava minga a fond: 

6 Ma vegnuu su el sò l'ha scaldada: e siccome la 
gh’ aveva minga de radis, l’ è seccada. 

‘7 On’altra part l'è borlada in di spin: è cressuui 
spin, e l'han soffegada. 

8 Part de sta somenza finalment l’è borlada giò su 
la bonna terra, e l’ha faa frut:: in d’on sitl’ha daa el 
cent ogni vun, in d’on alter el sessanta, in d’ on alter el 
trenta. 

9 Chi gh’ha orece de capì, che capissa. 

10 E portandeghes vesin i sò scolar gh’han ditt: 
Per che motiv te ghe parlet cont i parabol? 

11 E lu in risposta el gh’ha ditt: Perchè vialter 
gh’ avii el permess de capì i misteri del paradis: ma 
lor nò. 

12 Perchè a chi ghe n’ha, gh’en sarà daa, e in 
abbondanza: ma a chi ghe n’ ha nò, ghe sarà tolt anca 
quell, ch’ el gh’ ha. 

13 L’è per quest, che ghe parli cont i parabol: perchè 
anca ben che ghe veden veden nò, e sentend senten nò, 
e capissen minga. 

14 E s'è verificaa in lor la profezzia d’ Isaia, che la 
dis: Sentirii coi voster orecc, e capirii nd: e guardarii 
coi voster ceucc, e vedarii nò. 

. 15 Perchè sto popol chì el gh’ha el coeur grass, e l’ è 
dur d’ oreggia, e ’l gh’'ha saraa i ceucc: per fà, che no 
ghe veden a taston coi ceucc, che no scolten coi orecc, che 
no senten cont el coeur, e s’abbien de convertì, e mì fai 
guarì. 
16 Ma bin fortunaa i voster ceucc, che veden, e i 
voster orecc, che scolten. 

17 Perchè in veritaa mì ve disi, che tanti profetta, e 
tanti omen bon desideraran de vedè quell, ch' avii veduu 

vialter, e l’ han minga vist: e de scoltà quell, che scoltee 
vialter, e ’1 scolten nò. 

. 18 Sentii intanta vialter la saio del somenador. 

19 Chisessia de vialter scolta la parolla del Signor, e 
ghe dà minga a trà, ven el diavol, e ’l ghe porta via 
quell, ch’ era staa somenaa in del sò coeur: quest l' è 
quell, ch” ha ricevuu la semenza su la strada. 

20 Quell, che ricev la somenza su per i prej, l’ è quell, 
che scolta la parolla, e le sent cont piasè: 

. 21 Ma el gh'ha minga radis de denter, e la ghe 
passa subet. E vegnendegh via i fastidi e i persecuzion 
per causa de la parolla, el se stuffiss subet. 

22 Quell, che ricev la somenza in mezz ai spin, l’ è 
quell, che scolta la parolla ; ma i riguard de la societaa, e 
l’illusion del danee soffeghen la parolla, che la frutta pu 


nient. 


23 Ma quell, che ricev la somenza in d’on terren 
bon, l'è quell, che scolta la parolla, e che ghe dà a trà, 
e ’l fa frut, e ’l rend el cent, el sessanta, el trenta ogni 
vun. 

24 E°l gh’ha miss denanz ai ceucc on' altra parabola, 
disend: El paradis l’è istess d’on omm, ch'ha somenaa - 
in del sò camp bonna ‘somenza. 

25 Ma.intanta che i pajsan dormiven, è rivaa el sò 

E 

nemis, e l’ha somenaa la gramegna in mezz al gran, e 
poeu l’ è andaa via. 

26 Quand poeu l'erba cressuda l’ha faa el frut, 
allora è saltaa foeura la gramegna. 

27 E i servitor del pader de famiglia ghe s' hin 
portaa vesin, e gh' han ditt: Oh scior, ma vu avii minga 
somenaa bonna somenza in del voster camp? come e fa 
a vessegh dent la gramegna ? 

28 Eluel gh’ha rispost: On qua} omm nemis l’ha 
faa sta robba. E i servitor gh'han ditt: Voril, che 
vaghem a cattalla ? 

29 Eluel gh'ha rispost: Nò: perchè in del streppà 
la gramegna, no abbiev de streppà insemma anca el gran. 

30 Lassee pur, che vegna su vun e l’alter, «fina al 
dì del regceuj, e al temp del regoeuj ghe disaroo a qui], 
che taja: Strappee prima la gramegna, fela su in fassi- 
nitt, e brusela; el gran mettill in del mè granee. 

31 El gh’ha miss denanz ai ceucc on’ altra parabola 
disend : El paradis lè istess d’ on granell de senavra, che 
on omm l’ ha ciappaa, e somenaa in del sò camp: 

32 Che l'è pur la pussee piscinina de tucc i somenz: 
‘ ma cressuda che la sia, l’è el pussee grand de tucc i 
erbadegh, e la diventa ona pianta, in manera che i usij 
de l’aria van a scondes sui sò ramm. 

33 E'”lgh'ha ditt on’altra parabola. El paradis l'è 


istess d’on boccon de levaa, che ona donna la mestura 
cont trii stee de farina, fina a tant che la sia fermen- 
tada tutta. 

34 Tutt sti robb ghi ha ditt Gesù a la folla de gent a 
furia de parabol: lu el ghe parlava mai senza parabol: 

35 Per fà, che succedess quel, ch'era staa ditt dal 
profetta: Derviroo la mia bocca coi parabol, e squajaroo 
di robb, ch’eren staa sconduu fin dal prenzipi del mond. 

36 Allora Gesù l’ha lassaa in libertaa la popolazion, 
e l’è tornaa a cà: e vesinandes a lu i sò scolar, gh’han 
ditt: Spieghen la parabola de la gramegna in cam- 
pagna. 

37 E lu respondendegh el gh'ha ditt: Quell, che 
somenna bonna somenza, l' è el Ficeu de l’omm. 

38 La campagna, l’ è el mond. La somenza bonna, 
hin i ficeu del regno. La gramegna poeu, hin i ficeu de la 
cattiveria. 

39 El nemis, che l’ ha somenada, |’ è el diavol. El 
temp del regceuj, l’ è la fin del mond: quij, che taja poeu, 
hin i angioj. 

40 Siccome donca se regceuj la gramegna, e la se 
brusa: inscì succedarà a la fin del mond. 

41 El Ficeu de l’omm el mandarà i sceu angioj, 

e tojaran de mezz tucc i scandoj, e tucc qui), che fan 
cattiveri: 

42 Ei buttaran in d’ ona fornas de feugh. Là ghe 
sarà lacrim, e dolor de dent. 

43 Allora i bon lusiran come sò in cà de sò Pader. 
Chi gh’ ha orecc de capì, capissa. 

44 De gionta, el paradis l’ è istess d’ on tesor scon- 
duu in d’ona campagna: on omm, ch’ abbia trovaa sto 
tesor, le fa minga savè, e tutt allegher el va, e’l vend 
tutt quell, ch’ el gh’ ha, e ’1 compra quella campagna. 

45 El paradis l’ è istess anca d’ on mercant, che cerca 
di bonn perla. 

46 Che quand l’ha trovaa ona perla de gran valor, 
el va, e ’l vend quell, ch'el gh ha, e le compra. 

47 El paradis l'è istess anca d’ona red buttada in 
mar, che ciappa dent ogni sorta de pess. 

48 Che quand l’è stada pienna, i pescador l’ han 
tirada su, e settaa giò su la riva, han scernii feeura, e 
han miss in di vas i pess bon, e han s’giaccaa via qui) 
 gramm. 

49 Istess succedarà a la fin del mond: vegnarà i 
angioj, e scerniran foeura i cattiv in mezz ai bon, 

50 E i sgiaccaran in la fornas de feeug: là ghe sarà 
lacrim, e dolor de dent. 

51 Avii capii tutt sti robb? Sì, Signor, han rispost 
lor. 

52 Eluel gh’haditt: Donca ogni Scriba istruii sul 
paradis, l è istess d’ on pader de famiglia, che tira foeura 
del sò guarneri robba neeuva e robba veggia. 

53 Dopo fenii sti parabol, Gesù l’è andaa via de 
là.. 

54 E tornaa in patria, l’ insegnava in di sinagogh, in 
manera che restaven incantaa, e diseven: Come ’l fa 
quest chì a savè tanta robba, e a fà i miracoj ? 

55 L’è minga ficeu d’on artesan? soa mader l'è 
minga quella, che gh’ ha in nomm Maria, e i sceu 
fradej hin minga qui}, che gh’ han nomm Giacom, 
Giusepp, Simon, e Giuda? 

‘56 E hin mingachì in mezz a nun tucc i seu sorell ? 
de dove l'è donca, che gh' è vegnuu tutt sti robb a quest 
chì? 

57 E restaven scandalizzaa de lu. Ma Gesù el gh' ha 
ditt: In la soa patria, e a cà soa l’è dove on profetta el 
god minga de credit. 

58 E chì l’ha minga faa tanti miraco), perchè ghe 
dadi nò. 

Capp XIV. 


JE quell temp Erod tetrarca l’ha sentuu a parlà tant 
de Gesù: 

2 E’ gh'ha ditt ai sceu cortesan: Quest chì l’ è 
Giovann Batista) ch’ è resuscitaa, e per quest el fa di 
robb strasordinari. 

3 Perchè Erod, dopo avè faa ciappà e ligà Giovann, 
l'aveva miss in preson, per causa de Erodiade miee de 
sò fradell. 

4 Perchè Giovann el ghe diseva: Tì te podet nò 
tegnì sta donna. 

5 E avendegh voeuja de fall morì, el gh’ ha avuu 
paura del popol, che le tegneva come on profetta. 

6 Ma in del di onomastegh de Erod la tosa de 
Erodiade l’ ha ballaa in mezz, e la gh'è piasuda a 
Erod. 

7 In manera che giurand l’ha promettuu de dagh 
tutt quell, che l’ avess cercaa. 

8 E lee preparada de la mamma, la gh' ha ditt: 
Damm chì in d’ ona bazzila la testa de Giovann Batista. 

9 L’è deventaa malinconegh el re: ma per via del 

giurament, e di invidaa, l’ha sua orden, che la ghe fuss 
dada. 

10 El'ha mandaa a gl sii via el coo a Giovann 
in preson. 

11 E la soa testa l’è stadi portada su ona. bazzila, e 
la gh'è stada dada a la tosa, e questa ghe l’ha presentada 
a soa mader. 

12 E i sceu discepoj hin andaa a toeù el sò corp, 
e l’han sotterraa: e hin andaa a daghen notizia a Gesù. 

13 Avend sentuu quest Gesù, el s'è portaa de là in 
barca, in d’on sit foeura di pee e desert. Quand la gent 

° Vha savuu sta robba, la gh ha tegnuu adree a pè di 
‘ cittaa. 

.14 E saltaa foeura de barca, l’ha vist ona gran frotta 
de gent, l’ha sentuu compassion de lor, e ’l gh'ha faa 
guarì i sceu malaa. 

15 Vegnuu. peu scur, ghe s'è portaa vesin i sceu 
scolar, e gh'han ditt: El sit l'è desert, e l'è già passaa 
l'ora: lassa in libertaa el popo, per fà, ch'el vaga in di 

paes a comprass de mangià. 
°— 16 Ma Gesù el gh’ha ditt: Gh'han minga besogn 
d’andà via: degh vialter de mangiò. 

17 Lor gh’ han rispost: No gh emm chì che cinqu 
micch, e duu pess. 

18 Eluelgh'haditt: Demi chì. 

19 E avend daa l’ordenala gent de settass giò in 
su l'erba, l’ha ciappaa i cinqu micch, e i duu pess, l’ha 
alzaa i ceucc al ciel, l'ha daa la benedizion, l’ha rott el 
pan, ghe l’ha daa ai sceu scolar, e lor ghe n’han daa a 
la gent. 

20 E tucc han mangiaa, e s’ hin soddisfaa. E s'è re: 
gojuu dodes cavagn pien de tocch vanzaa. 

21 El numer de qui], che ha mangiaa l’ è staa cinqu 
milla omen, senza cuntà i donn, e i ficeu. 

22 E subet Gesù l’ha obbligaa i sceu scolar a saltà 
in barca, e andà a specciall su l’altra riva, intanta che 
lu el lassava in libertaa la gent. i 

23 Dopo lassaa in ‘libertaa tutta la gent, ra andaa 
soll in su on mont per dì di orezion là. Vegnuu sura, 
l’ era lu soll in quell sit. 

24 Ma intanta la barca l’ era in mezz al mar 
sbattuda dai ond de chì e de là: perchè gh’ era el vent 
contrari. 

25 Maala quarta vegilia de la nott, Gesù el gh’ è 
andaa incontra passeggiand sul mar. 

26 Quand i sceu scolar l'han vist a camminò sul mar; . 
s’ hin stremii, e diseven : Quest l’ è on fantasma. E s’ hin 
miss a vosà de pagura. 

27 Gesù el gh’ ha parlaa subet, disendegh: Fev 
spirit: sont mì, abbiee minga pagura. 

28 Peder el gh’ ha rispost: Signor, se te see tì, 
comandem de vegnitt incontra su l’ acqua. 

29 Eluelghaditt: Ven. E Peder vegnend foura de 
la barca, el passeggiava su l’acqua per andà arent a Gesù. 

30 Ma vedend, chel vent l’ era fort, el s’ è stremii: e 
cominciand a andà sott’ acqua, l’ ha vosaa disend: 
Signor, juttem. 

‘81 E Gesù sporgendegh subet la man, l’ ha ciappaa: 
e 1 gh' ha ditt: Omm de poca fed, perchè t hee 
dubitaa? I 

32 E dopo ch'hin staa in barca, el vent el s'è 
quiettaa, 

. 33 Ma qui), che gh’era in barca, ghe shin vesinaa, e 
l’adoraven, disend: Tì te see propi ficeu del Signor. 

34 E traversand el lagh, hin andaa in la terra de 
Genesar.. 

35 Eappenna che la gent de quell sit l’han conossuu, 
han mandaa attorna per tutt el paes, e gh' han presentaa 
tutt i amalaa: 

36 E gh’han domandaa. in grazia de lassagh toccà 
domà on boccon del sò vestii. E tucc quij, che l’ han 
toccaa, hin guarii. 

Carp XV. 


ALLORA ghe s°è portaa vesin di Scriba, e di Farisee 
de Gerusalemm, e gh’ han ditt: 

2 Per che motiv i tò scolar desubbedissen i racco- 
mandazion di vecc ? perchè se laven minga i man quand 
mangen? 

3 Maluel gh’'ha rispost : E vialter perchè desubbedii 
i orden del Signor, per fà come vorii vialter? Perchè 
el Signor l’ ha ditt: 

4 Rispetta el pà e la mamma, e: Quell tal, che 
maledirà el pader, o la mader, ch’ el sia castigaa cont la 
mort. 

5 Vialter però disii: Chi se sia podarà digh al pader, 
o a la mader: Ogni offerta, che foo mì, la te farà ben a 
ti: 

6 E l’assistarà minga el pà, o la mamma: e cont el 
voster fà come vorii vialter avii faa deventà nient el 
comandament del Signor. 

7 Impostor; l’ ha induvinada el profetta Isaia, quand 
el dis de vialter : 

8 Sto popol-chì el me onora cont la bocca: ma el 50 
coeur l’ è lontan de mì. 

9 E inutilment me onoren, insegnand di dottrinn e di 
comandament de omen. 

10 E ciamandes vesin la gent, el gh’ ha ditt: dala, 
e capii 

11 L’è minga la robba, che: va dent per la bocca, che 
sporca l’omm: ma i robb, che ghe ven feeura de bocca, 
hin quij, che sporca l’ omm. 

12 Allora ghe s'è vesinnaa i scolar, e gh’han ditt: 
Te set, che i Farisee, sentend sto discors, s’ hin scanda- 
lizzaa ? 

13 Maluel gh’ha rispost : Ogni pianta minga pien- 
. tada de mè Pader, che gh’ è in ciel, la sarà ERE di 
radis. 

14 Fegh minga a ment a lor: hin orb, e mennen i 
orb. E se on orb ne compagna on alter, borlen giò tutt 
duu in d° ona foppa. 

15 Allora Peder el s’ è miss a parlà, e l’ha ditt: 
Spieghen sta parabola. 

16 Ma lu el gh’ha ditt: Anca vu sii anmò senza 
c00? 

17 Ma capii minga, che tutt quell, che va per bocca, 
el passa in del venter, e de lì in la latrinna? 

18 Ma quell, che ven foeura de bocca, el ven del cosur, 
e quest el sporca l’omm: 

19 Perchè del coeur ven foeura i penser cattiv, i 
omicidi, i adulteri, i porcari), i ladrarij, i testimonianz 
fals, el parlà maa. 

20 Quist hin i robb, che sporca l’omm. Ma el 
mangià senza lavass i man, el sporca minga l’ omm. 

21 E Gesù dopo l’è andaa via de là, e ’l s'è ritiraa 
di part de Tir e de Sidon. 

22 In quella ona donna Cananea, vegnuda foeura de 
quij part de là, l’ha alzaa la vos, disendegh: Abbia 
compassion de mì, o Signor, ficeu de David: la mia tosa 
lè tormentada malarbettament dal diavol. 

23 Ma lu el gh’ha minga rispost. Ghe s°è portaa 
vesin i sceu scolar, e ’l pregaven disendegh: Lassela 
andà: perchè la ne vosa adree. 

24 Ma lu în risposta el gh’ ha ditt: Mì sont staù 
mandaa domà per i i pegor de la cà d’ Israell, che s° è 
perduu. 

25 Ma sta donna la gh’ è andada vesin, e l’ ha ins 
disendegh : Signor, juttem. 

26 Eluel gh’ ha rispost: L'è minga ona bella robba 
ciappà el pan di ficeu, e buttaghel ai can. 

27 Lee però l’ha ditt: Benissim, Signor: perchè 
sinca i cagnolitt mangen i. si che borla naso de la 


tavola di sò padron. 

28 Allora Gesù respondendegh, el gh’ ha ditt: O 
donna, la toa fed l’è granda: che te succeda quell, che 
te voeeut. E in quell menter gh’ è guarii la tosa. 

29 E Gesù dopo via de là, l’è andaa vers el mar de 
Galilea: e dopo vess andaa su on mont, l’era là settaa 
giò. n 

30 E gh’è andaa vesin ona gran frotta de gent, che 
menaven adree e mutt, e orb, e zopp, e struppiaa, e via 
via: ghi han paraa denanz, e lu i ha faa guarì: 

31 In manera che la gent. la restava incantada 
vedend, che i mutt parlaven, i zopp camminaven, i orb 
ghe vedeven: e faven evviva at Dio d’ Israel. 

32. Ma Gesù, dopo ciamaa vesin i sceu scolar, el 
gh’ ha ditt: Gh’ hoo compassion de sta gent, perchè l’ è 
trii dì, che me stan adree a mì, e gh’han minga de 
mangià: e vuj minga mandai via digiun, per no fà, che 
borlen giò per strada. 

33 Ei sceu scolar gh’ han ditt: Dov’ emm d’andà a 
toeù nun in d’ on desert pan assee de sagolà tanta gent? 

34 E Gesù el gh'ha ditt: Quanti micch gh’avii 
vialter? E lor gh’ han rispost: Sett, e quai pessitt. 

35 E lu l’ha daa orden ala gent de settass giò per 
terra. 

36 E ciappandi sett. micch, e i pess, e ringraziand, i 

ha rott, e ghi ha daa ai sceu scolar, e lor ghe n’ han daa 
a la gent. 

37 E tucchan mangiaa, e s' hin soddisfaa. E di tocch 
de pan vanzaa, n’ han regojuu sett scorb pienn. 

38 Quij poeu, che ha mangiaa eren quatter milla 
personn, senza cuntà i ficeu e i donn. 

‘39 E dopo vè lassaa in libertaa la gent, l’ è andaa 

dent in d’ona barca: e’l s'è portaa di part de Magedan. 

E GHE s'è vesinnaa per tentall i Farisee, e i Saducee: 
e l’ han pregaa de fagh vedè on quai miracol. 

2 Ma luel gh ha rispost, el gh’ ha ditt: Vialter 
a la sira disii: Farà bell temp, perchè gh' è el ciel rosa. 

3 E a la mattinna: Inccu farà temporal, perchè 
el ciel l'è scur e ross. 

4 Vialter donca conossii el ciel a prima vista: e savii 
minga i segn del temp? Razza de gent cattiva e adultera, 
che cerca on segnal: e nissun alter segnal ghe sarà 
faa, che quell de Giona profetta. E lassandi in libertaa, 
l’ è andaa via. 

5 Intanta i sceu scolar in del traversà el lagh, s’ eren 
desmentegaa de toeeù su del pan. 

. 6 E Gesù el gh’ ha ditt: Tegnii averti ani e 
guardev del levaa di Farisee e di Saducee. 

7 Ma lor pensaven tra de lor, e diseven: Emm tolt su 
minga de pan. 

8 E naccorgendes Gesù de sta robba, el gh’ ha ditt: 
Perchè stee sora penser, o gent de poca fed, perchè gh' 
avii minga de pan? 

9 Ma capii minga, e ve regordee nò di cinqu micch 
per i cinqu milla omen, e quanti cavagn vanzaa n’avii 
tolt su? 

10 Ve regordee nò di sett micch per i quatter milla 
omen, e quanti cavagn n’avii tolt su de vanzaa? 

11 Come fee a capì nò, che l’ è minga per riguard 
al pan, che v’ hoo ditt: Stee a l’erta col levaa di Farisee, 
e di Saducee? 

12 Allora han capii, che l’aveva minga ditt de sta in 
gardia dal ferment del pan, ma di massim di Farisee e 
di Saducee. 

13 Gesù poeu essend andaa di part de Cesarea de 
Felipp, el gh’ ha faa sta domanda ai sceu Solar, disend : 
La gent cosse la dis del Ficeu de l’omm? 

14 E lor gh' han rispost: Quajghedun dis, che l'è 
Giovann Batista, qua)ghedun Elia, quajghedun Gere- 
mia, o quajvun di profetta. 

15 E Gesù el gh' ha ditt: E vialter, chi disii, che 
sont mì? 

‘16 Simon Peder el gh’ ha rispost, e’l gh’ ha ditt: 
TÌ te see Crist, ficeu del Signor vivent. 

‘ 17 E Gesùel gh’ha rispost, e el gh' ha ditt: Fortuna 
tì, Simon Bar-Jona: perchè l’è minga nè la carna, nè 
el sangu, che t’ han faa ei sta robba, ma mè Pader, che 
l’è 'inciel. 

-. 18 E mì te disi è a tì, che tì te see Peder, e su sta 
preja mì tiraroo su la mia gesa, e i port de l’ inferna 
gh’ avaran mai forza contra de lee. 

19 Eatìmìte daroo i ciav del paradis. E qualon- 
que robba tì te ligaree su sta terra, la sarà ligada anca 
in ciel: e qualonque robba t’ avaree desligaa in terra, 
la sarà desligada anca in ciel. 

20 Allora el gh’ ha daa orden ai sceu scolar, che she 
disessen a nissun, che lu l’ era Gesù el Crist. 

21 Dopo d’allora Gesù l’ha comenzaa a spiegass coi 
sceu scolar, che lu el gh’aveva bisogn d’ andà a Gerusa- 
lemm, e ch’ el doveva sopportà tanti robb dai vecc, dai 
Scriba, e dai capp di sazerdott, e ch’ el doveva vess 
mazzaa, e ch’ el saria resuscitaa el terz dì. | 

22 E Peder tirandel de part, 1’ ha comenzaa a criagh 
disendegh: Sarà mai vera, Signor, che te succeda sta robba. 

23 E lu voltandes a Peder, el gh’ ha ditt: Tiret 
lontan de mì, satanass, tì te me scandalizzet: perchè 
te gh’hee minga la sapienza del Signor, ma quella di 
omen. | 

24 Allora Gesù el gh’ha ditt ai sceu scolar: Chi 
veur vegnì adree a mì, ch’el se desmentega de lu, ch’ 
el ciappa la soa cros, e ch’el me vegna adree. 

25 Perchè chi vorarà salvà l’anima soa, le perdarà: 
e chi perdarà l’anima soa per causa mia, le trovarà. 

26 Perchè, che util el gh’ ha l’omm, s' el guadagna 
tutt el mond, e poeu el perd l’anima? o cosse el gh’ ha 
l' omm, che vara pussee de l’ anima? 

27 Perchè el Ficeu de l’omm el vegnarà cont la 
gloria de sò Pader, e coi sò angioj: allora el ricompensarà 
a segonda di merit. 

28 In veritaa mì ve disi: In tra quij tai, che gh’ è 
chì, ghe n° è de quij, che moriran minga prima de vedè 
el Ficeu de l’omm a andà in del sò regno. 


Capp XVII 
ES dì dopo Gesù el s’ è menaa adree Peder, e Giacom, 


e Giovann sò fradell, e i ha menaa a vun a vun 
sora on mont: . 
F 

2 E l'è restaa lì trasformaa denanz a lor. E la 
soa faccia la lusiva come el sò: e el sò vestii l'era 
bianch come la nev. ‘ 

3 E tutt a on bott gh'è rivaa denanz Mosè e Elia, 
che discorreven cont lu. 

4 E Peder mettendes a parlà, el gh’ha ditt a Gesù: 
Nun farissem ona bella robba a fermass chì? Se te see 
content, femm chì trii padiglion, vun per tì, vun per 
Mosè, vun per Elia. 

5 Prima che lu l’avess fenii de parlà, tutt a on tratt 
ona nivola ciara i ha quattaa via. In quell menter ona 
vos vegnuda foeura de la nivola l’ha ditt: Quest chì l’ è 
el mè car Ficeu, che l’è staa la mia delizia: Sosa 
ascolt. 

6 Quand han sentuu quest, i scolar gh’ han avuu ona 
gran paura, e hin borlaa giò per terra. 

7 Ma Gesù el ghes'è portaa vesin, i ha toccas, e ?l 
gh’ ha ditt: Levee su e abbiee minga paura., 

8 Ealzandi ceucc, han veduu pu nissun, via de Gesù. 

9 E in del vegnì giò del mont, Gesù el gh’ha daa 
orden, disendegh: Disigh a nissun quell, ch' avii vist, 
prima ch'el Ficeu de l’omm el sia resuscitaa. 

10 E i scolar l’interrogaven, disendegh : Perchè 
donca i Scriba disen, ch’ ha de vegnì prima Elia? 

11 E luel gh’ha rispost: Sigura che prima dev 
vegnì Elia, ch’el mettarà a l’ orden tuttcoss. 

12 Ma mì ve disi, che Elia l'è già vegnuu, e l'han 
minga conossuu, ma gh’ han faa tutt quell, ch’ han vo- 
ruu. E istess tal e qual sarà trattaa el Ficeu de l’ omm. 

13 Allora i scolar han capii, chel gh’ aveva parlaa 
de Giovann Batista. 

14 Essend poeu rivaa dove gh’ era la gent, gh'è 
andaa vesin on omm, e "1 ghe s’ è buttaa denanz in 
genceucc, disendegh: Signor, abbia compassion de mè 
ficeu, perchè 1’ è lunategh, e ‘1 patiss tanto: perchè di 
volt el borla giò in del foeugh, di volt in l’ acqua. 

15 E mì ghe l’hoo menaa denanz ai teu scolar, e 
han minga poduu fall guarì. 

16 Ma Gesù l’ha rispost, e l’ ha ditt: Oh razza de gent 
testarda e cattiva, finna a quand staroo mì cont vialter? 
finna a quand dovaroo sopportav? Menell chì denanz 
a mì. 

17 E Gesù l’ha strappazzaa el diavol, e quest l’ è 
saltaa foeura del ficeu, che de quell moment l’ è staa san. 

18 Allora i scolar han ciappaa de part Gesù, e 
gh’ han ditt: Per che motiv nun emm minga poduu ca- 
sciaghel via? 

19 Gesù el gh ha rispost: Per la vostra mancanza 

de fed. Perchè in veritaa mì ve disi: Se gh’ avarii fed, 
tant come ona grana de senavra, podarii digh a sto mont: 
Passa de sto sit chì a quell’ alter, e ’l passarà, e nient ve 
sarà impossibil. 

20 Ma sta razza de demoni no la se destanna se 
no gh’ è orazion, e digiun. 

21 E intanta che se fermaven in Galilea, Gesù el 
gh' ha ditt: El Ficeu de l’ omm l’ha de vess miss in man 
ai omen: 

22 E ’l mazzaran, e lu el resuscitarà a la iui 
giornada. E lor hin restaa malinconegh comè. 

23 Essend poeu andaa a Cafarnao, s'è portaa vesin 
a Peder qui}, che scceudeva i dramm, e gh’han ditt: El 
voster maester el paga minga i dò dramm? 

24 Eluel gh’ ha rispost: Sigura de sì E appenna 
l’è staa in cà, Gesù l’ha prevegnuu, e ’l gl’ ha ditt: 
Cosse t’ en par, o Simon? De chi l’ è, che riceven i re de 
sta terrai tributt o el cens? dai sò ficeu, o dai strani? 

25 Dai strani, l’ ha rispost Peder. E Gesù el gh’ ha 
‘ dittanmò: Doncai ficeu gh’ entren minga. 

26 Però, per no dagh scandol a lor, portet al mar, 
butta dent l’ amisciceu, e ciappa el primm pess, che vegna- 
rà su: dervegh la bocca, che te ghe trovaret Jester: on 
stater: toeul su, e paga per tì, e per mì. 

Capp XVIII. 


ID quell menter ghe s’ hin vesinnaa a Gesù i sceu scolar, 
e gh’ han ditt: Chi l’è mò el pussee grand in 
dis? 

2 E Gesù l'ha ciamaa arent on ficeu, e l’ha faa andà 
in mezz a lor, 

3 E l’ha ditt: In veritaa mì ve disì, che se ve 
convertarii minga, e deventarii minga comè ficeu, andarii 
minga in paradis. 

“4 Donca, chi se sia deventarà piscinin compagn de 
sto ficeu, quell el sarà el pussee grand in paradis. 

: 5 Echise sia ricevaraa a mè nommon ficeu come 
quest chì, el me ricev mì. 

6 Chi poeu darà scandol a quajvun de sti piscinitt, 
che me creden a mì, el saria mej per lu, ch’el se fuss 
taccaa al coll on pes d’asen, e ch' el se fuss sprofondaa in 
mar. 4 
7 Guaj al mond per via di scandoj. Perchè l'è 
inevitabil, che ghe sia di scandoj: ma guaj a quell’ omm, 
che per causa soa succed on scandol. 

. 8 Chese per combinazion la toa man, o el to pè te 
dassen scandol: tajeti via, e s’giacchi lontan de tì: 
l’è mej per tì rivà in paradis cont on pè de men, o ona. 

man de men, che nè andà a l’inferna cont tutt dò i 
man, e tutt duu.i pee. 

9 E se el tò ceucc el te serv de scandol, streppetel 
foeura, e buttel de lontan de tì: l’è mej per tì andà in 
paradis cont on ceucc sol, che nè andà a l’inferno cont 
duu. 

10 Guardev ben de sprezzà quajvun de sti piscinitt: 
perchè mì ve foo savè, che i sceu angioj de lor, ch’hin 
in ciel, veden semper la faccia de mè Pader, che l’è in 
ciel. 

11 Perchè el Ficeu de l° omm l è vegnuu a salvà 
quell, ch’ era andaa perduu. 

12 Cosse ven par a vialter? se vun el gh’avess 
cent pegor, e voeuna de quist la se perdess: el pienta 
minga là i alter norantanceuv, e ’l gira a cercà quella, 
che 8’ è perdun.? 

13 E s'el rivaatrovalla: ve disi la veritaa, che lè 
‘pussee content de questa chì, che di norantanceuv, che 
s'è minga perduu. 

14 In l’istessa manera, vost Pader, che l’è in ciel, 
el voeur, che se perda nanca vun de stì piscinitt. 

. 15 Che se tò fradell el t’avess faa ona bozzera, va, 
tirel de part, e correggel a quattr’ ceucc. Se lu el te dà 
a trà, t hee guadagnaa tò fradell. 

16 Se poeu el te dà minga a trà, menna adree dò, o tre 
personn, per fà, che cont i paroll de duu, o trii testimoni 
se giusta tuttcoss. 

17 E se ghe importarà nagott nanca de lor, faghel 
savè a la gesa. E s’el ghe dà mingaatrà nanca a la 
gesa, considerel per on gentil, on publican. 

18 In veritaa mì ve disi: Tutt quell, che ligarii su 
la terra, el sarà ligaa in ciel: e tutt quell, che n 
su la terra, el sarà desligaa anca in ciel. i 

19 Ve disi anca, che se duu de vialter se mettaran 
d’ accord a domandà quell che se sia a sto mond, ghe 
sarà conceduu tutt da mè Pader, che l’è in ciel. 

20 Perchè dove gh’ è dò o tre personn, che se tran 
insemma a nomm mè, mì sont là in mezz a lor. 

21 Allora ghe s'è vesinaa Peder, e’l gh’ha ditt: 
Signor, finna a quanti voeult ghe perdonaroo a mè 
fradell, che me fà del maa? finna a la settima voeulta? 

22 Gesù el ghe dis: Te disi minga finna a sett 
veult: ma finna a settanta volt sett. 

23 Per quest el paradis el someja a on re, che ha 
voruu fa i cunt ai sò servitor. 

24 E cominciand a guardà l'attivitaa, gh’ è staa 
presentaa vun, che ghe doveva des milla talent. 

25 E siccome quest chì l'era minga in cas de pagà, 

el padron l’ha daa orden de vend lu, soa miee, i ficeu, e 
tutt quell, ch'el gh'aveva, per pagà el debit. 

26 Ma el servitor ingenugiandes, el le pregava; 
disend: Abbia pazienza, che te daroo tuttcoss. 

27 Essendegh vegnuu compassion al padron de quell 
servitor, el l’ ha miss in libertaa, e ’l gh’ ha perdonaa 
el debit. 

28 Appenna via de lì el servitor, l’ ha incontraa on 
servitor sò camarada, che ghe doveva cent danee: l’ha 
ciappaa per la gola, e le strangolava disendegh: Damm 
quell, che te me devet. | 

29 El servitor sò camarada, in genceucc le pregava, 
disend : Abbia pazienza, che te pagaroo.tutt. 

30 Ma lu l’ ha voruu nò: e l’è andaa a fall mett in 
preson, fin a tant che l’ avess pagaa. 

31 Ma veduu sto fatt i alter servitor, el gh’ ha 
faa tant mal, che hin andaa del padron, e gh’ han cuntaa 
su tutt quell, ch’ era success. 

32 Allora el padron l’ha ciamaa denanz de lu, e?1 
gh’ ha ditt: Servitor canaja, mì t’ hoo perdonaa tutt S 
debit, perchè te see raccomandaa a mì: 

33 Te dovevet minga donca anca tì avè compassion 
d’on servitor tò camarada, come mì gh’ hoo avuu 
compassion de tì? | ] 

34 E”’1 padron rabbiaa, 1’ ha daa in man ai sbirr, 
per fin a tant che l’ avess pagaa tutt el debit. 

35 Istess precis el farà cont vialter mè Pader in ciel, 
se chisessia de vialter no perdonarà de coeur ai sceu 
fradej. 


Capp XIX. 


ESÙ, fenii sti discors, l'è andaa via de la Galilea, e 
| l’è andaa de là del Giordan vers i SODA de la. 
Giudea, 

»- 2 E gh’è andaa adree tanta gent, e lu i i ha faa 
guarì. 

3 Ei Farisee hin andaa a trovall per tentall, e gh’ 
han dit: L'è permess a l’omm per TERI motiv 
de refudà soa miee? 

4 Lu el gh’ha rispost, e ’l gh’ ha ditt: Avii minga 
leggiuu vialter, che quell, che in principi 1’ ha faa el 
primm omm, l’ ha creaa mas’c e femmina? E l’ha ditt: 

5 Per quest l’ omm el bandonnarà pader, e mader, 
e’l starà insemma a soa miee, e saran ona carna sola 
in duu. 

6 Donca hin minga pu in duu, ma ona carna sola. 
, Donca quell, ch’ el Signor l’ha traa insemma, )’ omm 


ha minga de dividel. 

7 E lor disen: Perchè donca Mosè l'ha daa orden 
de dà el tarocch de refud, e de divides ? 

8 El gh’ha rispost: In causa de la durezza del 
voster coeur Mosè l’ha permettuu a vialter de refudà i 
voster miee: però in principi l’ era minga inscì. 

9 MÌ però ve disi, che quell, che refudarà soa miee per 
altra reson, che per adulteri, e ne toeujarà on’ altra, el fa on 
adulteri: e chi sposa ona miee refudada, el fa on adulteri. 

10 I sceu scolar gh’ han ditt: Se l’ è questa la 
condizion de l’ omm vers la miee, conven minga toeù miee. 

11 E luel gh’ha rispost: Minga tucc capissen sta 
parolla, ma domà quij, che gh’ è staa daa de capilla. 

12 Perchè gh’ è di castraa, ch’ lin vegnuu foeura inscì 
del venter de la mader: e gh’ è di castraa, ch’ hin staa faa 
inscì dai omen: e gh' è de quij, che s’ hin castraa de per 
lor per andà in paradis. Capissa chi pò. 

13 Allora gh’è staa menaa denanz di ficeu, per fà, 
ch’ el ghe mettess i man su la testa, e ’l PESCARE I seu 
scolar i strappazzaven. 

14 E Gesù el gh' ha ditt: Lassee stà in n i pisci- 
nitt, e impedigh minga de vegnì chì de mì: perchè el 
paradis 1’ è de quist chì. 

15 E dopo vegh miss i man su la testa, lè andaa via 
de là. 

16 In quella ghe va vesin vun, e ’l ghe dis: O bon 
Maester, cosse faroo mì de bon per avegh la vitta eterna? 

17 Gesù el gh’ ha ditt: Cosse te me domandet a mì 
quant al ben? Vun sol è bon, el Signor. Se peeu te 
voeut rivà a la vitta eterna, sta coi comandament. 

18 E quai hin? el ghe dis. E Gesù l’ha ditt: 
Mazza minga: Fa minga adulteri: Roba nò: Fa minga 
testimoni fals: 

19 Rispetta pader, e mader: Voeubbiegh ben al tò 
prossim come a tì. 

20 Ghe rispond el gioven: Hoo semper faa inscì finna 
de ficeu; donca cosse me manca ? 

21 Gesù el gh’ ha ditt: Se te voeut vess fenii, va, 
vend quell, che te gh’ hee, e daghel ai poveritt, e te 
gh’ avaree on tesor in ciel: e vegnem adree a mì. 

22 Quand el gioven l’ha sentii sti robb, l’ è andaa 
via malinconegh : perchè el gh' aveva tanta sostanza. 

23 E Gesù el gh’ha ditt ai sceu scolar: In veritaa 
mì ve disi, che l’ è difficil, che on scior el vaga in paradis. 

24 E de sorapù on’altra volta ve disi: L’ è pussee 
facil, che on cammell el passa per la finestra d’ona 
guggia, che nè che on scior el vaga in paradis. 

25 I scolar sentend sti robb, restaven incantaa, e dise- 
ven: Chi l’ è donca che podarà salvass ? 

26 Ma Gesù guardandegh, el gh’ ha ditt: Sta robba 
l’ è difficil press i omen: ma per el Signor l’ è possibil tutt- 
Coss. 

27 Allora Peder respondendegh, el eh’ ha ditt: Ecco 
che nun emm bandonnaa tutt, e te semm vegnuu adree: 
cosse sarà de nun? 

28 E Gesù el gh’ha ditt: In veritaa mì ve disi, che 
vialter, che me sii vegnuu adree, in la rigenerazion, quand 
el Ficu de l’omm el sarà settaa sul trono de la soa 
maestaa, ve settarii anca vialter sora dodes troni, e giudi- 
carii i dodes tribù d'’ Israell. 

29 E chise sia avarà bandonnaa la cà, i fradej, i. so- 
rell, el pader, la mader, la miee, i ficeu e i campagn per 
mì, el ricevarà el cent, e’l guadagnarà la vitta eterna. 

30 E tanti, ch’ hin staa i primm saran i ultem, e 
tanti, ch’ hin staa i ultem saran i primm. 

°° paradis 1’ è istess d’ on pader de famiglia, ch’ è an- 
daa de mattina a bonn’ora a cordà di lavorant 
per la soa vigna. | 

2 E essendes cordaa coi lavorant d’ on tant al dì, i ha 
mandaa in la soa vigna. 

3 E essend vegnuu fceura de cà vers mezza mattina, 
n’ha vist di alter, ch’ eren spantegaa per piazza a fà na- 
gott, 

4 E ’1 gh’ha ditt: Andee anca vialter in la mia 
vigna, e ve daroo quell, che sarà lle ‘giusta de dav. 

5 E lor hin andaa. L’è tornaa fceura de cà vers 
mezzdì, e dopo mezzdì: e l’ ha faa istess. 

6 Vers sira l’è andaa foeura de cà ancamò, e n’ ha 
trovaa di alter a fà nagott, e ’1 gh’ ha ditt: Perchè stee 
chì tutt el dì ozios? 

7 E lor han rispost: Perchè nissun n'ha tolt a gior- 
nada. E lu gh’ha ditt: Andee anca vialter in la mia 
vigna. 

8 Vegnuu sira, el padron de la vigna el gh’ ha ditt 
al so fattor: Ciamma i lavorant, e paghegh la giornada, 
comenzand di ultem finna ai primm. 

9 Rivaa donca quij, ch’ era vegnuu de sira, han sep: 
paa on danee per un. 

10 Vegnuu peeu anca i primm, se credeven de RIOT 
de pu: ma gh’ han vuu anca lor on danee per un. 

11 In del ciappall barbottaven adree al padron, 

12 Disend: Sti ultem che chì, han lavoraa domà on’ 
ora, e i ha trattaa istess de nun, ch' emm portaa el pes de 
la giornada, e del cald. 

13 Ma lu l ha rispost a vun de lor, e l’ha ditt: 
Amis, mì te foo minga intort: thee minga faa cont mì 
l’ accord d’ on danee? 

14 Ciappa el fatt tò, e va: mì vuj dagh a wi chì, 
ch’ è vegnuu per ultem; quell, che t° hoo daa a tì. 

15 Poss minga fà quell, che vuj mì? o l’è cattiv el 
tò ceucc, perchè .mì sont bon? 

. 16 In sta manera saran ultem i primm, e primm i ul- 
tem. Perchè hin tanti qui}, ch’ è ciammaa, ma hin pocch 
i scernii. 

‘17 E Gesù in de l’andà a Gerusalemm, l’ ha tiraa de 
part i dodes scolar, e ’l gh’ ha ditt : 

18 Ecco che yemm a Gerusalemm; el ficeu de 
l’omm el sarà miss in man ai capp di sazerdott, e ai 
Scriba, e ’1 condannaran a la mort, 

19 E gh’el daran in man ai gentij per mincionall, 
flagellall, e mettel in cros; ma lu el saltarà su el 
terz dì. 

20 Allora ghe s'è portaa vesin la mader de Zebedee 
coi sò ficeu, adorandel e domandandegh quajcoss. 

21 E luel gh'haditt: Cosse te voeeut? Lee la gh’ 
ha ditt: Da orden, che sti mè duu ficeu se setten giò in 
del tò regno, vun alla toa dritta, l’alter a la toa 
sinistra. 

22 Gesù el gh’ha ditt: Savii minga cosse domandee: 
Podarii vialter bev el caliz, che bevaroo mì?  Gh’ han 
rispost: Podem. 

23 El gh’ha ditt: Sì che vialter bevarii el mè caliz: 
ma in quanto al settass giò o a la mia dritta o a la mia 
sinistra, tocca minga a mì a disponn; ma el sarà per qui}, 
che ghe 1’ ha preparaa mè Pader. 

24 Quand i des han sentii sta robba, s' hin inrabbii 
contra i duu frade]. | 

25 Ma Gesùi ha ciamaa press a lu, e ’l gh’ ha ditt: 
Vialter savii, che i capp di nazion la fan de padron sora 
de lor: e i seu magnati governen cont autoritaa. 

26 Sarà minga inscì de vialter : ma chionque vorarà 
deventà quajcoss pussee de sai el sarà voster mi- 
nister : 

27 E chi de vialter vorarà vess el primm, el sarà 
voster servitor. 

28 Istessament el Ficeu de l’omm l' è minga vegnuu 
per vess servii, ma per servì, e per dà la soa vitta per sal- 
vann tanti. i 

‘29 E in de l’andà foeura de Gerich, gh' è andaa adree 
ona gran quantitaa de popol.. 

-. 30 In quella duu orb, ch’ eren settaa giò Fa ala 
strada, avend sentuu a dì, che passava Gesù, s’ hin miss 

a vosà, disend: Signor, ficeu de David, abbia compassion 
de nun. 

31 Ma el popol el ghe sbragiava de stà quiett. Ma 
lor vosaven pussee fort, disend: Signor, ficeu de David, 
abbia compassion de nun. 

32 E Gesù el s'è fermaa, i ha ciamaa, el di ha 
ditt: Cosse vorii, che ve faga? 

33 Signor, gh’ han rispost, fee in manera, dei se derva 
i noster ceucc. 

34 E Gesù, sentend compassion de lor, el gh’ ha toc- 
caa i ceucc. E subet gh’ han vist, e gh’ hin andaa adree. 

E VESINANDES a Gerusalemm, appenna ch’ hin 
staa a Betfage appress al mont Olivett: Gesù l’ ha 
mandaa vun di sceu scolar, 

2 Disendegh: Andee in del castell, che gh’ avii de- 
nanz, e trovarii là on’ asninna ligada, e insemma a lee el 
so asnin: deslighela, e menela chì de mì: 

3 E se quajchedun ve disess quajcoss, disigh, ch’ el 
Signor ghe n’ ha de besogn: e subet ve lassaran andà. - 

4 E tutt quest è succeduu, per fà, che se verificass 
quell, ch’ era staa ditt dal profetta, che l’ ha ditt: 

5 Disigh'a la tosa de Sionn: Ecco che el tò Signor 
el ven invers de tì mansuett, a cavall d’on’asninna, 
cont adree on asnin polleder d’ on’ asninna de giov. 

6 E i scolar hin andaa, e han faa quell, che Gesù gh’ 
aveva comandaa. 

“47 E han menaa l’asnin, el’ asninna: e gh’ han traa in 
spalla i sceu pagn de lor, e 1’ han faa settà su lu. 

8 E tanta gent han destenduu i sceu pagn su per la 
strada: tanti poeu tajaven i brocch di piant, e i spante- 
gaven per strada: 

9 E la gent, che gh’era denanz, e quij, che ghe an- 
dava ‘adree, vosaven, disend: Evviva el ficeu de David: 
sia benedett quell, che ven in nomm del Signor: evviva 
pussee fort, che se pò. 

10 E appennal’è staa den in Gerusalemm, è saltaa 
su tutta la cittaa, disend: Chi l’è sto tal? 

11 Mai popoj diseven: L’ è Gesù profetta de Naza- 
ret in Galilea. 

12 E Gesù l'è andaa tanti in del tempi del Signor, e 
l’ ha casciaa via tucc quij tai, che vendeva, e che comprava 
in gesa, e l’ ha stravaccaa i tavo) di bancher, e i baracch 
de quij, che vendeven i colomb: 

13 E”1 gh'ha ditt: Gh’è scritt: La mia cà la sarà 

G 

ciamada cà d’orazion: ma vialter l avii fada deventà 
ona caverna de lader. : 

14 E ghes'è vesinnaa in gesa di orb, e di zopp: ei 
ha faa guarì. 

15 Ma vedend peeu i capp di sue ei Scriba, i 
miracoj, che lu el fava, e sentend i ficeu, che vosaven in 
gesa: Evviva el ficeu de David: s’ hin indispettii, 

— 16 E gh’han ditt: Te sentet cosse disen quist chì? 
E Gesù el gh'ha rispost: Sigura de sì. Avii mai leg-: 
giuu: Da la bocca di ficeu e di bambin de tetta te faa. 
vegnì foeura perfetta la lod ? 

17 E lassaa quist, l'è andaa foeura de cittaa in Be- 
tania: e là el s’ è fermaa. 

18 A la mattina poeu in del tornà in cittaa, el 8 è 
sentii famm. 

19 » vedend adree a la strada ona pianta de fich, el 
ghe s'è vesinnaa: ma nol gh' ha trovaa su, che di fceuj, 
01 gh' ha ditt: Che nassa pu nanca on figh de ti: e subet 

el figh 1’ è seccaa. i 

20 Quand i scolar han vedun sta robba, hin restaa 
incantaa, e ‘diseven: Come l’ ha faa a seccà in d’ on mo- 
ment ? 


‘ 21 Ma Gesù el. gh’ ha rispost, e’l gh’ha ditt: In 

veritaa ve disi, che se gh'avarii fed, e starii minga in 
dubbi, farii minga domà quell, ch’ avii vist de sto figh; ma 
se avessev anca de digh a sto mont: Leva su, e buttet in 
mar, el succedarà. 

22 E qualonque robba domandarii in del pregò, basta, 
che gh’ abbiev fed, la ottegnarii. 

23 E essend andaa in gesa, i capp di sazerdott, ei 
anzian del popol ghe s' hin vesinnaa, intanta che l’ in- 
‘ segnava, e gh’han ditt: Cont che autoritaa tì te fet sta 

robba? e chi l’ è, che t' h% daa sto permess? 
‘24 E Gesù el gh’harispost: Ve faroo anca mì ona 
domanda: se me rispondarii a ton, ve disaroo anca mì, 
cont che permess foo sta robba. 

._ 25 El battesim de Giovann de dove l’è vegnuu? 
del ciel, o di omen? Ma lor pensaven denter de lor, e 
diseven: 

26 Se disaremm, del ciel, lu el ne dirà: Perchè 
donca gh'avii minga creduu? E se disem, di omen, 
gh’ emm paura del popol: perchè tucc tegneven Giovann 
per profetta. 

27 Gh'han rispost donca a Gesù, disendegh : EI 
semm minga. E anca luelgh’hadittalor: Anca mì 
soo minga, cont che permess foo sti robb. 

;-:.28.Ma cosse ven par a vialter? On omm el gh ave- 


84 S. MATTEE 


va duu ficeu, e vesinandes el primm, el gh’ ha ditt: Fica; 
va, e lavora per incoeu in la mia vigna. 

‘ 29 Eluel gh'ha rispost: su nò. Ma dopo, si 
el gh’ è andaa. 

30 E vesinandes al segna: el gh’ ha ditt lisi E 
quell l’ha rispost: Signor, ghe voa, e peu el gh’ è mins 
ga andaa. 

31 Qual di duu ha faa la volontaa de sò suini 
FI primm, han responduu lor. : Gesù el gh'ha ditt: In 
veritaa ve disi, che i publican é i donn de mond andaran 
in paradis prima de vialter. 

32 Perchè è vegnuu Giovann cont bonna intenzion; 
e vialter gh’ avii minga creduu. Mai publican; e i donn 
de mond gh’ han creduu: e vialter vedend quest, ve sii 
nanca pentii per credegh. 

33 Sentii on’ altra parabola: Gh' era on pader de fa- 
miglia, che l’ha pientaa ona vigna, e l’ha serciada de 
sces, e l’ha scavada, e’l gh’ha faa dent on tore, l ha 
fabbricaa ona torretta, ghe l’ha dada de lavorà ai i pajo 
san, e lè andaa de lontan. 

34 Vegnend peu la stagion di frut, l’ha innla 
i soeu servitotr'.in di pajsan, per fass dà i frut rego- 
JU. : = 
35 Mai pajsan han slongaa i man coi servitor, e vun 

1’ han bastonaa, l’ alter l’ han mazzaa, e l’ alter l’ han faa 
COrr a Sass. 

36 L’ha mandaa anmò di da servitor in d’on 
numer pussee gross de prima, e DE gh’ han faa l’ istess 
gicugh. 

37 Finalment l’° ha igndaa là so fioeu, diuendi De 
mè ficeu gh’ avaran rispett. 

38 Ma i pajsan quand han vist el ficeu, han ditt tra 
de lor: Quest chì l'è l’ered, vegnii, mazzemel, e gh 
avaremm la soa ereditaa. 

39 E l'han ciappaa,l han casciaa Tuori de la vigna, 
el’ han mazzaa. 

40 Quand el padron de la vigna el .tornarà indree, 
cosse he farà de qui) pajsan? 

41 Lor han rispost : El mandarà al diavol i cattiv : 
6'l darà la soa vigna in man a di pajsan, che ghe daran i 
frùt a temp. 

‘42 Gesù el gh’ha ditt: Avii mai leggiuu in di Serit» 
tur: La preja, ch’ è stada buttada de part da qui) tai, che 
fabbricava, lè deventada el fondament del canton? dal 
Signor è staa faa sta robba, e per nun l'è robba ammi» 
rabil? 

43 Per quest ve. disi, che ve sarà tolt el paradis, e. ’l 
ghe sarà daa a on popol, che ne daga i frut. | 

44 E quell, che borlarà giò su sta preja, el se fraccas- 
sarà: e quell, che la ghe borlarà adoss, l’andarà a freguj. 

45 I capp di sazerdott, e i Farisee sentend sti i para- 
bol, han capii, ch’ el parlava de lor. 

46 E cercand de mettegh adoss i ong, gh'aveven 
paura del popol: perchè le tegneva per on profetta. 

GESÙ l’ ha comenzaa de capp a parlagh con di pa- 
rabol, disendegh : 

2 El paradis l'è istess d’on re, che ha faa el sposa- 
lizzi de so fieu. 

3 E l’ha mandaai soeu servitor a ciamà i invidaa al 
sposalizzi, ma quist voreven minga andagh. 

4 L'ha mandaa anmò di alter servitor, disend: Di- 
sigh ai invidaa: El mè disnà l’è già a l’ordin, s'è maz- 
zaa i beu e i animaj ingrassa, e tutt è pront: vegnii al 
sposalizzi. 

5 Ma quij là gh’ han minga daa a trà: e hm anda, 
vun in campagna, l’ alter al negozzi: 

6 Gh' è staa di alter poeu, che han ciappaa i soeu ser- 
vitor, e j han maltrattaa, e mazzaa. 

7 Quand el re l’ha sentii sti robb, el 8’ è inrabbii: e 

l’ha mandaa i sceu soldaa, che han tajaa a tocch qui] 
omicida, e gh’ han brusaa la cittaa. i 

-& Allorael gh'ha ditt ai sceu servitor: El sposalizzi 
l'era a la via, ma qui), ch'era staa invidaa, eren minga 
degn de vegnigh. 

9 Andee donca al principi d’ ogni strada, e tucc quij, 
che incontree, ciame) al sposalizzi. 

10 E isceu servitor andand attorna per i strad, han 
tiraa insemma tucc qui], ch’ han trovaa, e bon e cattiv: 
e la tavola l'è stada pienna de invidaa. 

: 11 Ma vegnuu dent el re per vedè quij, che disnava, 
l’ha veduu là on omm, che l’era minga vestii de sposa» 
lizzi. 

. 12 E'l gh’ ha ditt: Amis, come t’ hee faa a vegnì 
chì ti avendegh minga la vesta del sposalizzi? Ma quell 
tal l’ ha tasuu. 

13 Allora el re el gh'ha ditt ai seu minister: 
Lighegh man e pee, e buttell a l’inferno: là ghe sarà 
de caragnà, e de strillà del dolor de dent. 

l 14 Perchè hin tanti qui), ch’ è staa ciamaa, ma hin 
poch i carceeu.. 

15 Allora i Farisee tirandes de pari, han faa com- 
plott per ciappall in maron a paroll. 

16 E manden de lu i sceu discepoj de lor cont di 

Erodian, che gh’ han ditt: Maester, nun semm, che tì tè 
see sincer, e che te insegnet la strada del Signor cont la 
veritaa, senza guardà in faccia a nissun: perchè tì te se 
curet minga di omen: 

17 Dinn donca cosse te par a tì: Conven sì, o nò pa- 
gagh el cens a Ceser? 

18 Ma Gesù, ch’el conosseva la s08 inalia de lor, 
l’ ha ditt: Impostor, perchè me tentee? 

19 Fem vedè la moneda del cens. E lor gh'han faa 
vedè on danee. 

20 E Gesù el gh' ha ditt: De chi l'è sta faccia, © 
st’ iscrizion ? 

21 Gh' han rispost: De Ceser. Allora lu el gh' lia 
ditt: Degh donca a Ceser quell; ch’ è de Ceser: e al > 
gnor quell, ch’ è del Signor. 

22 Sentend sta robba hin restaa iena, e pientin- 
del lì hin andaa via. 

23 In quell’ istess dì hin andaa a trovall i i Saddueee, 
che hin quij, che dis, che gh’ è minga de risurrezion: e 
I’ han interrogaa, 

24 Disend: Maester, Mosè l’ha ditt: Se vu el 
meeur senza ficeu, sò fradell ch’ el sposa la sog nibe, e 
ch' el mantegna el scepp de sò fradell. 

._ 25 Gh'era donca tra de nun sett frade): el primm, 

ché s'è maridaa, l'è mort: e avendegh minga de ficeu, 
l’ ha lassaa la miee a sò fradell. 

26 Istess è success del segond,. è del. terz finna al 
settim. 

27 Finalment ultima de tucc è mort anca la donna. 
-.- 28 Donca al moment de la risurrezion la sarà la 
miee de tucc sett, perchè tucc sett ghe l’ han avuda. 

29 Ma Gesù el gh’ha rispost: Vialter sbagliee, 
perchè capii nò i Scrittur, e la potenza del Signor. 

30 Perchè al moment de la risurrezion nè i omen 
toeujen miee, nè i donn marì: ma hin comè i angio) del 
Signor in ciel, 

31 In quant poeu a la risurrezion di mort avii mingà 
leggiuu quell, che v’.ha ditt el Signor: 

32 Mi sont el Dio d’' Abramm, el Dio d’Isacch, el 
Dio de Giacobb? Lu l'è minga el Dio di mort, ma di 
viv. 

33 Quand la gent l’ ha sentuu sti robb, l'è ian 
incantada de la soa dottrinna. . 

34 Ma i Farisee avend sentuu, che lu el gh’ aveva sas 
raa su la bocca ai Sadducee, 8’ hin tras insemma: 

35 E vun de lor dottor de legg l’ha interrogaa, ten- 
tandel. 

36 Maester, qual è el gran comandement de la legg? 

. 37 Gesù el gh'ha ditt: Te ghe voraree ben a Do- 


meneddio cont tutt el tò coeur, cont tutta la toa anima, 
cont tutt el tò spirit. 

38 Quest l’è el primm, e ’1 pussee grand di coman- 
dament. 

39 El segond peu l’ è istess de quest: Te ghe vo- 
raree ben al tò prossim, come a tì stess. 

40 De sti duu comandament lie tutta la legg, e 
i profetta, 

41 E essend radunaa insemma i Farisee, Gesù el 
gh’ ha domandaa, 

42 Disendegh: Cosse v'en par de Crist? de chi 
l’ è fieu?  Gh’han rispost: De David. 

43 Lu el gh'ha ditt: Come l'è donca che David in 
spirit le ciama Signor, disend : 

.44 El Signor el gh’ha ditt al mè Signor: Settet giò 
a la mia dritta, fin a tant che mì te faga servì de sgabell i 
toeu nemis? i 

45 Se donca David le ciama Signor, come el fa a 


‘’ vess sò ficeu? 


46 E nissun podeva rispondegh: e de quell dì gh’ è 
staa pu nissun, che gh’ avess coeur de interrogall. 

Capp XXIII. 
LLORA Gesù l’ ha parlaa a la gent, e ai sò sco- 


lar, 

2 Disend: Su la cattedra de Mosè a’ è settaa giò i 
Scriba, e i Farisee. 

3 Donca tutt quell, che ve disaran, tegnill a ment e 
fell: ma fee minga quell, che fan lor : perchè lor disen, e 
fan nò. 

4 Perchè tran insémma di pes tropp grev, che.se pò 
minga portà, e i metten in. spalla ai omen: ma lor 
voeuren nanca tocca) cont on did. 

5 Fan pceu tutt quell, che fan, per vess nia di 
omen : perchè lor slarghen i sceu Zio e porten la franza 
pussee longa. 

6 E ghe pias i primm post. a tavola, e i primm 
cardegh in di sinagogh, ] 

7 E gh’han smania de vess saludaa in piazza, e de 
vess ciamaa Maester de la gent. | 

8. Ma vialter cerchee minga de vess ciamaa Maester: 
perchè el voster Maester l’ è vun soll, e vialter sii tucc 
fradej. 
‘9 E ciamee nissun voster pader a sto mond: perchè 
l’ unich voster Pader l’è quell, ch'è in ciel. 

10 Nè cerchee de vess ciamaa Maester: perchè l’ 
unich voster Maester 1’ è Crist. 

11 Quell, ch’ è pussee tra de vialter, l’ è voster servitor. . 

12 E quell, che se portarà su de per lu, el sarà traa 
giò: e. quell, che se sbasserà, el sarà portaa pussee. 

13 Ma guaj a vialter, ipocrita de Scriba e Fariscei 
perchè saree in faccia ai omen el paradis. Perchè nè ghe 
andee dent vialter, nè ghe lassee andà chi è adree per 
andagh. 

14 Guaj a vialter, Scriba e Farisee ipocrita: perchè 
mangee foeura i cà di vedov, barbottand tanti orazion: 
per quest sarii giudicaa pussee seriament. 

.15 Guaj a vialter, ipocrita de Scriba e Farisee: ‘per 
chè giree per mar e per terra, per fà on proselit: e ona 
volta che l’ hii faa, al fee deventà demoni el doppi de 
vialter. 

16 Guaj a vialter, capitani orb, che disii: Che l’ è 
nagott, che vun l’ abbia giuraa per la gesa: ma che se 
l’ ha giuraa per l’ or de la gesa, el resta obbligaa. .. 

17 Stupid, e orb: perchè, cosse l’ è, che santifica 
pussee, 1’ or, o la gesa?. . . . 

18 E chisessia avarà giuraa a nomm de ’ altar, l’ è 
| nàgott: ma quell, che avarà giuraa per l’ 3 che gu 
su su l’ altar, quell l’ è debitor. 

19 Orb: perchè, cosse 1’ è, che santifica pussee, l’ of- 
ferta, o }’ altar? 

20 Donca chi giura per r altar, giura per lu, e per 
tutt i robb, che gh’ è su, 

21 E chisessia giura per la gesa, giura per lee, e e 

per chi ghe sta dent. 
‘22 E chi giura per el trono del ciel, giura per > 
trono del Signor, e per chi ghe se setta su. 

23 Guaj a vialter, ipocrita de Scriba e Farisee : che 
paghee la decima de la menta, e de l’ aneto, e del comino, 
e avii trascuraa el capp principal de la legg, la giustizia, 
la misericordia, e la fed. Sti robb l’ era necessari de faj; 
qui) alter eren minga de lassà de part. 

24 Capitani orb, che scumee foeura on moschin, e 
mandee giò on cammell. 

25 Guaj a vialter, Scriba e Fariseo ipocrit, perchè 
lavee de foeura biccer e piatt: e de denter sii pien de Por 
earij, e de ladrari). 

26 Farisee orb, lava prima el de dent del hai e 
del tond, perchè inscì deventaran nett anca de foeura. 

27 Guaj a vialter, ipocrita de Scriba e Farisee: per» 
chè sii istess come i sepolcher sbiancaa, che de foeura pa- 
ren bej a la gent, ma de denter hin pien de oss de SILE 
d’ ogni porcaria. 

. 28 Istess anca vialter de foeura parii bon a la gent: 
ma de denter sii pien d’ impostura e de cattiveria. | 
29 Guaj a vialter, ipocrita de Scriba e Farisee, che 
fabbrichee i sepolcher ai profetta, e fee deventà bej i mo- 
nument di bon, 

30 E disii: Se ghe fussem staa nun al temp di noster 
vecc, saravem minga staa colpevoj anca nun cont lor del 
sangu di noster profetta. . 

31 Inscì provee contra vialter istess, che sii fieu de 
qui), che ha mazzaa i profeta. 

32 Mettii pur el colmor a la misura di voster pader. 

33 Serpent razza de viper, come farii vialter a scampà 
de la condanna de l’ inferno? 

34 Per quest, ecco che mì ve mandi di profetta, di sa- 
pient, e di Scriba, e de quist ne mazzarii, ne mettarii in 
cros, e ne battarii in di voster MMIAROGA, e ì perseguitarii 
de cittaa in cittaa: 

35 Per fà, che borla sora vialter tutt el sangu giust 
spantegaa su la terra, cominciand del sangu del bon Abell 
finna a quell de Zaccaria ficeu de Barachia, che vialter 
avii mazzaa tra la gesa e l’ altar. 

36 In veritaa mì ve disi, che tutt quest l’ andarà 
adoss a sta generazion chì. 

37 O Gerusalemm, Gerusalemm, che te mazzet i pro- 

fetta, che te lapidet quij, che te ven mandaa, quanti voeult 
hoo tentaa de tirà arent i tò ficeu, come la gaijnna, che 
tira i sceu poresitt sott ai al, e tì te voruu nò? 

38 Ecco che ve sarà bandonnaa la cà voeuja. 

39 Perchè mì ve disi: Da chì innanz me vedarii pu, . 
fin a tant che no disarii: Sia benedett quell, che ven in 
nomm del Signor. 

E GESÙ quand l’ è staa foeura de gesa, I° andava. E 
ghe s’ è vesinnaa i sò scolar, per fagh vedè i fab- 
brich de la gesa. 

2 Malu per risposta el gh’ ha ditt: Vedii vialter tutt 
sti robb? In veritaa mì ve disi, che ha minga de restà 
preja sora preja senza vess trada per aria. 

3 E intant che l’era settaa giò sul mont Olivett, 
ghe s° è portaa vesin i sò scolar de noscondon, e gh’ han 
ditt: Dimm a nun, quand l'è, che succedarà sti robb? e 
qual è el segn de quand tì thee de vegnì a la fin del mond? 

4 E Gesù per risposta el gh'a ditt: Guardee, che 
quajchedun no ve inganna. 

5 Perchè tanti vegnaran a mè nomm, disend: Mì 
sont el Crist: e ingannaran tanta. gent. 

6 Perchè sentirii parlà de guerr, e de frecass de guerr. 
Guardee de no stremiv. Perchè bisogna, che sti robb suc» 
ceden, ma l’ è minga nanmò la fin del mond. 

7 Perchè ha de saltà su on popol contra l’ alter snai 

e on domini contra l’ alter domini, e ghe sarà di pesti- 
na di caresti), di terremott de chì e de là. 

8 Ma tutt sti robb no hin, che el principi di dolor. 

9 Allora ve buttaran in mezz ai tribuleri, e ve faran 
morì: e sarii odiaa de tucc i nazion in causa del mè 
nomm. 

10 E allora tanti se scandalizzaran, e se ci 
se odiaran vun cont l’ alter. 

11 E saltarà foeura di profetta fals, e ingannaran tanta 

ent. 
5 12 E perchè sarà cressuda la miseria, in tanti se re- 
fr eggirà la caritaa. 
13 Ma chi tegnarà dur finna in fin, quell el se sal- 
varà. 

14 E sarà predicaa sto Vangeli del regno per tutt el: 
mond, per testimonianza a tutt i nazion: e allora vegnarà 
la fin del mond. 

15 Quand donca vedarii l’ abbominazion del gran 
dolor’ già ditta dal profetta Daniell, logada in d’ on sit 
sant: chi legg, capissa,. ; 


CAPP XXIV. 97 


16 Allora qui} tai, che se trovarà in Giudea, che 
scappen sui montagn: 

17 E quell tal, che se trovarà sul soree, ch’ el vegna 
minga giò a toeù quajcoss de-cà soa: 

18 E quell tal, che sarà in campagna, ch’ el torna 
minga indree a toeù la soa vesta. 

19 Ma guaj ai donn gravid, e a qui], che lattarà in 
quij giornad. 

20 E preghee per no fà, ch’ abbiev de scappà d’ in- 
verno, o in sabet. È 

21 Perchè allora el tribuleri el sarà tanto pussee de 
quell, che l’ è staa dal prencipi del mond finna al dì d’ in- 
coeu, e che no sarà mai. 

22 E se qui j giornad saran minga scurtaa, se salvarà 
nissun: ma qui) giornad saran scurtaa per causa di ca- 
reu. 

23 Allora se quajchedun ve disarà: Ecco chì, ecco 
là el Crist: degh minga a trà. 

24 Perchè saltarà foeura di Crist fals, e di profetta fals : 
e faran di gran robb, faran di miracoj, in manera d’ in- 
gannà finna (se l’ è possibil) i istess carceu. 

25 Ecco che mì ve l’ hoo ditt prima. 

26 Se donca ve disaran: Ecco che lu l° d; in del de- 
sert, moviv minga: eccol là in fond, dee minga a trà. 

H 

27 Perchè compagn de la lusnada, che la ven foeura 
d’ orient, e la se fa vedè in occident: in l’ istessa manera 
vegnarà el Ficeu de l’ omm. 

28 Dove se sia ghe sarà el corp, là se sin anca 
i aquil. 

29 Ma subet dopo el tribuleri de qui} dì deventarà 
scur el sò, e la lunna la darà pu la soa lus, e borlarà giò 
del ciel i stell, e i orden del ciel saran traa sottsora: 

30 Allora el segn del Ficeu de l’ omm el se vedarà in 
ciel: e allora se battaran el stomech tucc i tribù de la 
terra: e vedaran el Ficeu de l’omm a vegnì giò sui nivoj 
del ciel cont potenza, e maestaa tanta. 

.31 E ’1 mandarà i sceu angioj, che cont la tromba e 
cont ona gran vos radunaran i sò carceu di quatter vent, 
da on’ estremitaa a l’ altra del ciel. 

32 Imparee poeu sta parabola de la pianta de figh: 
quand el so ramm el deventa moresin e sponta i foeuj, 
savii, che gh’ è vesin l’ estaa: 

33 In l’ istessa manera quand vialter vedarii tutt sti 
robb, savarii, che l’ è vesin a la porta. 

34 In veritaa ve disi, che passarà minga sta gene- 
razion, senza che succeda tutt sti robb. 

35 Passarà el ciel e la terra, ma passaran minga i 
mè paroll. 

36 In quanto peu a quell dì e a quell’ ora nissun 
le sa, nanca i angio) del ciel, via domà del Pader. 

37 E come l'è staa ai temp de Noè, istess el sarà 
al moment, che vegnarà el Ficeu de l’ omm. 

38 Perchè siccome in di dì prima del diluvi i 
omen no pensaven, che a mangià e bev, sposand e dan- 
degh marì ai donn, finna a quell dì, che Noè l’ è andaa 
dent in l' arca, i 

39 E s’hin minga curaa, fin a tant ch’ è vegnuu el di- 
luvi, e i ha mazzaa tucc: inscì ha de succed quand 
vegnarà el Ficeu de l’ omm. 

40 Allora duu se trovaran in campagna: vun el 
sarà ciappaa, e l’ alter el sarà lassaa stà. 

41 Dò donn saran al molin a fa masnà: voeuna 
la sarà ciappada, e l’ altra lassada stà. 

42 Donca stee in guardia, perchè savii minga, a che 
ora el vegnarà el voster Signor. 

43 Sappiee però, che se el pader de famiglia el sa- 
vess, a che ora dev vegnì el lader, el starav dessedaa 
sicur, e el lassarav minga sforzà la soa cà. 

44 Per quest anca vialter stee preparaa: perchè 
el Ficeu de l’ omm el vegnarà quand men ghe 
pensee. 

45 Chi l’ è quel] servitor fedel, e prudent, miss dal 

padron a la testa de la soa servitù, per scompartigh el 
mangià a sò temp? 

46 Fortunaa quell servitor, ch'el sò padron in del 
tornà indree, el troeeuva ch’ el fa inscì. 

47 In veritaa ve disi, ch’ el ghe fidarà l’ amministra- 
zion de tucc i sò sostanz. 

48 Ma se quell servitor cattiv el disarà in del sò 
coeur: El mè padron el tarda: 

49 E”1 comenzarà a batt i servitor sò camarada, e a 
mangià e bev coi ciocch:. 

50 Vegnarà el padron de sto servitor, in del dì, che lu 
le speccia nò, e in l’ ora, che lu el sa nò: 

51 E le tirarà de part, e’l ghe darà post tra i im- 
postor. Là ghe sarà lagrim, e dolor de dent. 

ATE el paradis el sarà istess de des vergin: che 
ciappand i sceu lamped, hin andaa incontra al spos 
e a la sposa. 
* 2 Macinqudelor eren stupid, e cinqu prudent: 
3 Ei cinqu stupid han tolt su i lamped, senza portà 
adree l’ oli: 

4 Mai cinqu prudent insemma ai lamped han tolt su 
l’ oli in di vas. 

5 E tardand el spos, gh è vegnuu sogn a tucc e s° 
hin indormentaa. 

6 E a mezzanott s’ è sentuu a vosà: Ecco che ven 
el spos, andegh incontra. 

7 Allora è levaa su tucc qui} vergin, e han miss in 
orden i sceu lamped 

8 Mai stupid gh’ han ditt ai prudent: Demm on poo 
del voster oli: perchè i noster lamped se smorzen. 

9I prudent han rispost, e han ditt: Per fà, ch’ en 
manca minga nè a vialter nè a nun, andee puttost de 
chi ne vend, e comprenn. 

10 Ma in quell menter che andaven a comprann, è 
rivaa el spos: e qui), che gh’ era preparaa, hin andaa 
dent cont lu al sposalizzi, e è staa saraa su la perta. 

11 Su la fin è vegnuui alter vergin, disend: Signor, 
Signor, dervii a nun. 

12 Ma lu el gh’ ha rispost: In veritaa ve disi, che 
soo minga, chi siev. 

13 Stee dessedaa donca, perchè no savii nè ’l dì, nè 
l’ ora. 

14 Perchè l’ è istess comè on omm, che andand via in 
gir, l ha ciamaa i sò servitor, e ’l gh’ ha fidaa el fatt sò. 

15 Ea vun el gh’ ha daa per el valor de cinqu, a 
l alter de duu, a l’ alter de vun, a tucc in proporzion del 
sò coo, e l’ è andaa via sui duu pee. 

16 Quell, che gh’ ha avuti per el valor de cinqu l’ ha 
trafficaa, e n° ha cavaa cinqu d’ alter. 

17 Istess quell de duu, n° ha cavaa duu d’ alter. 

18 Ma quell, ch’ aveva ricevuu per el valor de vun, 
l’ ha faa ona busa in terra, e l’ ha sotterraa el danee del 
padron. 

19 Dopo on gran pezz è tornaa el padron di servitor, — 
e i ha ciamaa a dà cunt. 

20 E vesinandes quell, ch’ aveva ricevuu cinqu, ghe 
n° ha miss lì alter cinqu, disend: Signor, tì te me daa 
per cinqu; ecco che mì n' hoo guadagnaa sora cinqu 
d’ alter. 

21 El padron el gh’ ha ditt: Va ben, servitor fedel 
e bon; de già che te see staa fedel in del pocch, te faroo 
padron de tanto: tì te see in grazia del tò padron. 

22 In seguit s’ è presentaa anca l’ alter, che aveva 
ricevuu per duu, e l’ ha ditt: Signor, tì te me daa per el 
valor de duu, e te restituissi per duu d'’ alter. 

23 El padron el gh’ ha ditt: Va ben, servitor bon e 
fedel; de già che te see staa fedel in del pocch, te faroo 
padron de tanto: tì te see in grazia del tò padron. 

24 Essendes poeu presentaa anca quell, che aveva ri- 
cevuu per vun, l’ ha ditt: Signor, soo, che te see on omm 
burber, che te seghet dove t’ hee minga somenaa, e te 
regoeujet dove t° hee traa giò nagott: 

25 E mi, fiffon, sont andaa a scond el tò danee sot- 
terra: e tel chì. 

26 Ma el padron el gh’ ha rispost, e l’ ha ditt: Ser- 
vitor baloss, e fanagotton, te savevet, che mì seghi dove 
hoo minga somenaa, e regoeuji dove hoo traa giò nagott: 

27 Te dovevet donca dagh el mè danee ai bancher, 
e quand sarav tornaa avarav ritiraa el mè danee cont 
l’ interess. 

28 Toeujègh donca el danee, ch’ el gh’ ha, e deghel a 
quell tal, che ghe n° ha des. 

29 Perchè a quell, che ghe n° ha gh’ en sarà daa, e ’l 
novarà in l’ abbondanza: ma quell’, che ghe n’ ha nò, 
ghe sarà portaa via anca quell, ch’ el par, chel gh 
abbia. 

30 E ’l servitor bon de nient, mandell a l’ inferno: 

lì ghe sarà de caragnà, e de strillà del dolor de dent. 
‘31 Quand peeu vegnarà el Ficeu de l’omm in la soa 
maestaa, e insemma a lu tucc i angioj, allora el se settarà 
sul trono de la soa maestaa: . 
32 E se radunarà denanz a lu tucc i nazion, e lu je 

spartirà foeura, comè el pastor che spartiss i cavrett di 
pegor : 

33 El mettarà i pegor a la soa dritta, e i cavrett a 
la sinistra. 

34 Allora el re el ghe disarà a quij, che saran a la 
soa dritta: Vegnii, o benedett de mè Pader, ciappee post 
in del regno, che v° è staa preparaa fin dal prencipi del 
inond. 

35 Perchè gh’ hoo avuu famm, e m' avii daa de man- 
già: gh’ hoo avuu set, e m’ avii daa de bev: e sera in 
gir, e m° avii tiraa a tecc: . 

36 Sera biott, e m° avii quattaa giò: sera ammalaa, 
e sii vegnuu a trovamm: sera in preson, e m' avii faa 
visita. 

37 Allora i bon ghe rispondaran: Signor, quand l’ è, 
che emm vist, che te gh’ avevet famm, e t’ emm daa de 
mangià: che te gh’ avevet set, e t' emm daa de bev? 

38 Quand l’ è, che t’ emm vist attorna, e t' emm tiraa 
a tecc: o biott, e t' emm quattaa giò ? 

39 O quand l’è, che t’ emm veduu ammalaa, o in 
preson, e semm vegnuu a trovatt? 

40 El re el rispondarà, e ’l ghe disarà: In veritaa 
ve disi: Tutt i volt, che avarii faa quajcoss per vun di 
pussee piscinitt di mè fradej), me l’ avarii faa a mì. 

41 Allora el ghe disarà anca a qui) tai, che saran a 
la sinistra: Foeura di pee de mì, o maladitt, e andee a 
l'inferno, ch” è staa preparaa per el diavol, e per i sceu 

o). 

42 Perchè gh'hoo avuu famm, e m’ avii minga daa de 
mangià: gh’hoo avuu set, e m’ avii minga daa de bev: 

43 Sera attorna, e m° avii minga tiraa a tecc: sera 
biott, e m’ avii minga quattaa giò: sera amalaa, e in preson, 
e sii minga vegnuu a trovamm. 

44 Allora anca lor ghe rispondaran, disend: Signor, 
ma quand l’ è, ch’ emm vist, che te gh’avevet famm, o 
set, o che te seret attorna, o biott, o amalaa, o in preson, 
e t' emm minga juttaa? 

45 Allora el ghe rispondarà, disend: In veritaa 
ve disi: Tutt i volt, che l’ avii minga faa per sti mee 
piscinitt, l’avii minga faa nanca per mì. 

46 E quist andaran a l'inferno: e i bon in paradis. 


Capp'XXVI. 


DOPO che Gesù 1’ ha avuu fenii tucc sti discors, el 
gh' ha ditt ai sceu scolar: 
2 Vialter savii, che de chì duu dì el sarà Pasqua, e 
el Ficeu de l’ omm el sarà tradii per vess miss in cros. 

3 Allora s'è radunaa i capp di sazerdott, e i pussee 
vecc del popol in del palazz del capp di sazerdott, ch’ el 
gh’ aveva nomm Caifa: 

4 E han faa complott de fà ciappà a tradiment Gesù, 
e mazzall. 

5 Ma diseven: Minga in festa, perchè no succeda 
quai bordell in la popolazion. 

6 E intanta che Gesù l'era in Betania in cà de 
Simon el lebros, 

7 Ghe s’è vesinnaa ona donna cont on vas d’.ala- 
baster pien d'inguent prezios, e l’ ha spantegaa sul coo de 
lu, che l’era a tavola. 

8 Vista sta robba i scolar, s’ hin inrabbii, e han ditt: 
Perchè fà tutt sto consumm? 

9 Perchè st’ inguent se podeva vendel car, e dagh i 
danee ai poveritt. 

10 Ma Gesù, che l’ha sentii sta robba, el gh’ha ditt: 
Perchè fee immatì sta donna? In fin l’ha faa per mì 
ona bella azion. 

11 Perchè de poveritt ghe n’avarii semper insemma: 
ma mì me gh avarii minga semper. 

12 Perchè quand lee l’ ha spantegaa sto ai sul 
me corp, l’ha faa come per sotteramm. 

13 In veritaa ve disi, che in qualonque part del mond 

sarà predicaa sto Vangeli, se disarà per regordalla anca 
quell, che 1’ ha faa lee. 

14 Allora vun di dodes, che gh’ aveva in nomm 
Giuda Iscariott, l'è andaa in di capp di sazerdott: 

15 E°1 gh’ha ditt: Cosse vorii damm-a davel in di 
ong? E lor gh’ han promiss trenta danee d’ argent. 

16 E dopo d'’ailora el cercava el moment bon de 
tradill. o 

17 Intanta el primm dì di azzim s'è vesinaa a Gesù 
i sceu scolar, e gh’ han ditt: Indove l’ è, ch’ emm de 
pareggiatt giò la Pasqua? 

18 Gesù el gh’ha rispost: Andee in cittaa del tal, e 
disigh: El Maester el dis: El mè moment l’è vesin, mì 
foo Pasqua in cà toa coi mè scolar. 

19 E i scolar han faa quell, che Gesù el gh’'aveva daa 
orden de fà, e han preparaa de fà Pasqua. 

20 Quand l’ è staa scur, l’ era a tavola coi sceu 
scolar. | 

21 E intanta che lor mangiaven, l’ha ditt: In 
veritaa ve disi, che vun de vialter el me tradirà, 

22 E lor cont gran dispiasè, a vun a vun s’ hin miss 
a dì: Sont forsi mì, o Signor? 

23 Ma lu l’ha rispost, e l’ha ditt: Quell tal, che mett 
la man in del tond insemma a mì, sto tal el me tradirà. 

24 Però el Ficeu de l’omm el va, come è staa scritt 
de lu: ma gua) a quell’omm, che per causa soa el Ficeu 
de l’omm el sarà tradii; l’ era mej per lu, ch’el fuss mai 
nassuu. 

25 Ma Giuda, che l’ha poeu tradii, el gh’ ha rispost: 
Sont forsi a Maester? E lu’1 gh' ha rispost: Te l’ hee 
ditt tì. 

26 E intanta che lor zenaven, Gesù l’ha ciappaa el 
pan, l’ha benedii, e l’ha rott, e ghe l’ha daa ai sceu 
scolar, e l’ha ditt: Ciappee, e mangee: quest l’è el mè 
corp. 

27 E ciappand el caliz l’ha ringraziaa: e ghe l’ha 
daa a lor, disend: Bevii tucc de quest. 

28 Perchè quest l'è el mè sangu del testament 
nouv, sangu, che per tanti mì perdaroo per fagh perdonà 
i peccaa. 

29 Ve disi anca: Che mì no bevaroo pu de sto frut 
‘ de la vit finna a quell dì, che mì el bevaroo neeuv cont 
vialter in paradis. 

30 E cantand on inno, hin andaa sul mont Olivett. 

31 Allora Gesù el gh’ha ditt: Tucc vialter sta nott 
sari scandalizzaa per causa mia. Perchè gh’ è scritt: 
Battaroo el pastor, e i pegor de la troppa saran 


spantegaa. 

32 Ma appenna che saront resuscitaa, ve andaroo 
denanz in Galilea. 

33 Ma Peder el gh' ha rispost, e l’ha ditt: Quand 
anca tucc avessen de restà scandalizzaa de tì, mì restaroo 
mai scandalizzaa. 

34 Gesù el gh’ha ditt: In veritaa te disi, che sta 
nott, prima che canta el gall, te me rinegarett tre 
volt. 

35 Peder el gh’ha ditt: Se anca avess de morì cont 
tì, te rinegaroo minga. E istess han ditt tucc i alter 
scolar. 

36 Allora Gesù l’ è andaa insemma a lor.in d’on sit, 
che ghe disen Getsemani, e ’1 gh’ha ditt ai sceu scolar: 
Fermev chì, intanta che mì voo là a fà orazion. 

37 E menand adree Peder, e i duu ficeu de Zebedee, 
l’ha comenzaa a inversass e a deventà malinconegh. 

38 Allora el gh’ha ditt: La mia anima l’è magonenta . 
finna a la mort: fermev chì, e stee dessedaa insemma 
a mì. i 

.39 E portandes innanz on poo, el s° è traa per terra, 
pregand, e disend: Mè Pader, se l’ è possibil, che passa 
via sto caliz de mì; però fa come te voeut tì, e minga 
come vuj mì. 

40 E l'è andaa in di sceu scolar, e i ha trovaao 

indormentaa, e ’1 gh’ ha ditt a Peder: Donca avii nanca 
poduu sta dessedaa on’ ora insemma a mì? 

41 Stee dessedaa, e preghee per no andà a ris’c 
de vess tentaa. Perchè el spirit l’ è pront, ma l'è debola . 
la carna. 

42 E l’è tornaa via per la segonda volta, e l’ ha 
pregaa, disend: Mè Pader, se sto caliz nol pò passà via 
senza che mì el beva, sia fada la toa volontaa. 

43 E tornaa là ancamò, i ha trovaa indormentaa: 
perchè i sò ceucc de lor eren pesant. 

44 E lassandi là, l’è andaa via ancamò, e l’ ha pregaa 
per trè volt, disend i istess paroll. 

45 Allora l’è andaa in di sceu scolar, e ’l gh'ha 
ditt: Andemm, dormii e riposee: ecco ch' el moment 
l’è vesin, e ’1 Ficeu de l’omm el sarà miss in man ai 
peccador. 

46 Levee su, andemm: ecco che se vesinna quell 
tal, che m° ha de tradì. 

47 Intanta che lu l’era adree anmò a parlà, ecco 
che riva Giuda vun di dodes, e insemma a lu ona gran 
frotta de gent cont spad e baston, mandada dai capp di 
sazerdott, e dai anzian del popol. 

48 E quell tal, che l’ha tradii, el gh’aveva daa el 
segnal, disend: Quell, che mì basaroo, l’è lu: ciappell. 


” "emi | 

49 E subet dopo, vesinandes a Gesù, l’ha ditt: 
Addio, Maester. E l’ha basaa. 

50 E Gesù el gh'ha ditt: Camarada, cont che 
intenzion te see vegnuu? Allora ghe s’hin vesinnaa, 
gl’ han miss i man adoss a Gesù, e l’ han tegnuu 
strecc. 

51 E in quella vun de quij, che gh’era insemma a 
Gesù, slongand la man, l’ha tiraa foeura la sciabola, e 
l’ha ferii on servitor del capp di sazerdott, fasendegh 
saltà via on’oreggia. 

52 Allora Gesù el gh’ha ditt: Torna a mett la toa 
sciabola a sò post. Perchè tucc quij, che drovaran la 
spada, moriran de spada. 

53 Te credet tì, che mì poda minga pregà mè Pader, 
ch’ el me faria - comparì chi denanz pussee de dodes 
squader d’angioj? 

54 Come farav allora a succed quell, che dis i Scrittur, 
che disen, che l’ha de vess inscì? 

55 In quell menter Gesù el gh’ha ditt a quella 
frotta de gent: Sii vegnuu armaa de spad e baston a 
ciappamm, come se se trattass d’on assassin: sera settaa 
giò tutt i dì in mezz a vialter i in gesa a insegnà, e m' avii 
mai faa ciappà. 

56 Anca tutt quest l’è succeduu, per fà, che se 

verificass i Scrittur di profetta. Allora tutt i scolar, 
bandonandel, hin scappaa. 

57 Ma qui) là dopo ciappaa Gesù, l’ han menaa 
denanz a Caifa capp di sazerdott, dove s’eren tiraa 
insemma i Scriba e i anzian. 

58 E Peder el ghe tegneva adree a la lontana, 
finna a l’ uss del capp di sazerdott. E andaa denter, l’ era 
settaa giò cont la servitù, per vedè come l’andava a fenì. 

59 E i capp di sazerdott, e tutt el consili cercaven 
di testimonianz fals contra Gesù, per fall morì: 

60 E con tanti testimoni fals, che s'era presentaa, 
trovaven minga de testimonianz falsi Finalment è 
vegnuu duu testimoni fals, 

61 E han ditt: Quest chì l’ha ditt: Mì poss desfà 
la gesa, e tornalla a trà insemma in trii dì. 

62 E levand su el capp di sazerdott, el gh’ ha ditt: Te 
rispondet nient a quell, che metten giò quist contra de tì? 

63 Ma Gesù el taseva. El capp di sazerdott el 
gh’ ha ditt: Te scongiuri per el Signor viv, che te me 
diset se te see el Crist fieu del Signor. 

64 Gesù el gh’ ha rispost: Tì te l’ hee ditt. Anzi ve 
disi, che vedarii poeeu dopo el Ficeu de l’omm settaa giò 
a la dritta de la virtù del Signor, e vegnì sui nivoj 
del ciel. 

65 Allora el capp di sazerdott el s'è strasciaa el 
vestiari, disend: L’ ha bestemmiaa: che bisogn gh’ emm 
nun adess de testimoni? Avii sentii adess la bestemmia : 

66 Cosse ven par a vialter? E quij han risponduu: 
L'è reo de mort. 

67 Allora gh’ han spuaa in faccia, e l’ han battuu coi 
pugn; e tanti alter gh’ han daa di s’giaff, 

68 Disend: Cristo, induvina, chi l’ è, che t ha battuu? 

69 Peder peeu l'era settaa giò foeura de l’uss: e 
gh' è andaa vesin ona donna de servizzi, e l’ha gh’ ha 
ditt: Anca tì te seret insemma a Gesù Galileo. 

70 Ma lu l’ha negaa in faccia a tucc, disend: Soo 
nò quell, che te diset. 

71 E dopo vegnuu foeura de la porta, l’ha vist on’ 
altra serva, che l’ha ditt a quij, che gh’ era là intorna: 
Anca quest chì l’ era insemma a Gesù Nazaren. 

72 E lu l’ha negaa on’altra volta, disend: Conossi 
minga st’ omm chì. 

73 E de lì on poo qui], che gh'era là s’ hin vesinaa 
a Peder, e gh’ han ditt: Verament anca tì te see vun de 
qui): perchè el tò parlà el te fa cunoss. 

74 Allora lu l’ha comenzaa a bestemmià, e a spergiurà, 
che l’aveva minga conossuu quell’omm là. E subet el 
gall 1 ha cantaa. 

I 

75 E a Peder gh’è vegnuu in menti paroll, che gh 
aveva ditt Gesù: Prima che canta el gall, te me rinegaree 
tre volt. E andand de foeura, l’ha piangiuu de coeur. 

QUAND l'è staa dì, tutt i capp di sazerdott, ei 
anzian del: popol han faa complott contra Gesù 
per fall morì. ] 

2 E belle ligaa l'han menaa, e l'han consegnaa a 
Ponzi Pilatt president. 

3 Allora Giuda, che l’aveva tradii, vedend, che Gesù 
l’era staa condannaa; pentii, l’ha portaa indree i trenta 
danee ai capp di sazerdott, e ai anzian, i 

4 Disend: Hoo faa peccaa cont el tradì on sangu 
innocent. Ma lor han ditt: Cosse ne importa a nun? 
Pensegh tì. 

5 E lu buttandi moned d’argent in gesa, l’ è andaa 
via: e’l 8’ è impiccaa cont on straforzin. 

6 Ma i capp di sazerdott, toeujend su qui} moned, 
han ditt: Se pò nò metti cont el tesor: perchè hin prezzi 
de sangu. 

7 E dopo faa complott, i han drovaa de comprà el 
camp d’ on piattee, per sotteragh dent i forestee. 


CAPP XXVII. 115 


8 E l’è per quest, che quell camp là, anca al dì 
d’ incoeu, el se ciama Haceldama, cioè el camp del sangu. 

9 Allora è succeduu quell, ch'era staa ditt dal profetta 
Geremia, ch’ el dis: E han ricevuu i trenta danee 
d’ argent, valor de quell tal, ch’ han compraa coi danee dai 
ficu d’ Israell: 

10 Ei hanimpiegaa in d’ on camp d’on piattee, come 
el m’ aveva ordinaa el Signor 

11 E Gesù l’è staa menaa denanz al president, e n 
president l’ ha interrogaa, disendegh: Te see tì el re di 
Giudee? Gesù l’ha rispost: Tì t’ el diset. 

12 E a l’accusa, che gh’ han faa i capp di sazerdott, e 
i anzian, l’ ha rispost nient. 

13 Allora Pilatt el gh’ ha ditt: Te sentet quanti 
robb te tran in spalla a tì? 

14 E per quant el ghe disess l’ ha mai rispost nient, 
in manera che ’1 president l’ è restaa incantaa. 

15 El president però el gh’ aveva l’ abitudin in di 
solennitaa de lassagh in libertaa a la popolazion quell 
presonee, che la voreva lee. 

16 E lu el gh’aveva in man in quell moment on 
famoso presonee, che ghe diseven Barabba. 

17 Pilatt donca el gh’ ha ditt a la popolazion, che 
gh’ era intorno a mucc: Chi l’ è, che vorii, che mì ve 

lassa in libertaa: Barabba, o Gesù, che ld disen el 
Crist ? 

18 Perchè el saveva, che l’aveven tradii per invidia. 

19 E intant che lu l’era settaa giò in tribunal, soa 
miee la gh” ha mandaa a dì: Imbrojet minga dent in di 
robb de quell sant’ omm, perchè sta nott sont stada per 
aria per causa soa. 

20 Mai capp di sazerdott, e i anzian han persuas la 
popolazion a domandà Barabba, e fà morì Gesù. . 

21 E mettendes a parlà el president, el gh’ ha ditt: 
Qual è di duu, che vorii, che mì velassa in libertaa? Ma 
qui) han rispost: Barabba. 

22 Pilatt el gh’ ha ditt: Coss’ en faroo donca mì de 
Gesù, che ghe disen el Crist ? 

23 Tucc han rispost : Ch'el sia miss in cros. El 
president el gh’ ha ditt: Ma cosse l’ha faa de mal? Ma 
lor vosaven anmò pussee disend: Ch’ el sia miss in cros. 

24 Vedend Pilatt, ch’ el faseva nagott de bon, e che 
anzi el frecass el cresseva: l’ha ciappaa de l’acqua, e "1 
s'è lavaa i man denanz a la popolazion, disend: Mîì sont 
innocent. del. sangu de sto sant’ omm: pensegh vialter. 

25 E tutta la popolazion l’ha rispost: El sò sangu, 
ch’ el ne vegna adoss a nun, e ai noster ficeu. 

26 Allora el gh’ ha lassaa in libertaa Barabba: e 

dopo avè faa svargellà Gesù, ghe 1’ ha consegnaa in di 
man a lor, per fà, ch’ el mettessen in cros. 

27 Allora i soldaa del president han menaa Gesù 
in del pretori, e gh’ han ruzzaa intorna tutta la brigada: 

28 L’ han desvestii, gh’ han miss adoss ona cotta 
color de cocch, 

29 E dopo avè traa insemma ona coronna de spin, 
ghe l’ han missa in testa, mettendegh ona canna in la 
man dritta. E ingenuggiandes denanz a lu, el cojonaven, 
disendegh: Addio, re di Giudee. 

30 E spuandegh adoss, ciappaven: la canna, e ghe 
pestaven el coo. 

31 E dopo avell canzonaa, gh’ han tiraa giò la cotta, 
e l'han vestii di sò pagn, e l’han menaa a mettel in 
cros. 

32 E in de l'andà fot ‘han incontraa on omm 
Cireneo cont in. nomm Simon: e l’ han OPDUgRA a portà 
la .soa cros de lu. 

33 E hin rivaa in d’on sit, che ghe disen Golgota, ch’ 
el veeur dì: Sit del crani. 

34 E gh’ han daa de bev del vin misturaa cont la 
fell E dopo avell saggiaa, l’ha minga voruu bevel. 

35 E dopo che l’ han miss in cros, shin spartii 
foeeura i sò pagn, tirand su a sort: per fà, che succedess 

quell, ch’ è staa ditt dal profetta, ch’ el dis: S° hin spartii 
foeura tra de lor i mee pagn, e han tiraa su a sort la mia 
vesta. 

36 E stand là settaa giò ghe faseven guardia. 

37 E gh'han mettuu su scritt sul sò coo el sò CRU: 
Quest chì 1’ è Gesù, el re di Giudee. 

38 Alora è staa miss in cros insemma a lu duu 
ladron: vun a dritta, e l’alter a sinistra. 

39 E qui), che passava via ghe bestemmiaven adree 
scorlend el coo. 

40 E diseven: Tì, che te see bon de trà giò la gesa 
del Signor, e te la trett in pee anmò in trii dì: salvet tì 
de per tì: se te see el ficeu del Signor, ven giò de la 
cros. 

41 In l’istessa manera anca i capp di faserdon 
cojonandel insemma ai Scriba, e ai anzian diseven: 

42 L'ha salvaa i alter, e l'è minga bon de salvass 
lu: se l’è el re d’ Israell, ch’ el vegna giò de la cros, e 
allora ghe credaremm: 

43 L'ha confidaa in del Signor: che le libera adess, 
se el ghe veeur ben: perchè lu 1’ ha ditt: Mì sont ficeu 
del Signor. 

44 E l’istessa robba ghe sbraggiaven adree i ladeon 
ch’ eren staa miss in cros insemma a lu. 

‘45 Ma di ses or finna ai noeuv gh'è staa scur per 
tutt el mond. | 

46 E vers i des or Gesù l’ha vosaa fort, disend: 
Eli, Eli, lamma sabacthani? ch’ el voeur dì: El mè 
Signor, el mè Signor, perchè m’avii abbandonnaa? 

47 Ma quajchedun de qui), che gh’ era là intorna, 
quand han sentii sti doo diseven: Chi lu el ciama 
Elia. 

48 E subet vun de qui) là l’è cors a bagnà ona 
sponga in l’ asee, e dopo avella missa in scimma a ona 
canna, el ghe dava de bev. 

49 I alter poeu diseven: Stemm a vede se Elia el 
ven a liberall. 

50 Ma Gesù l’ ha mettuu foeura anmò ona gran 
vosada, e poeu l’è mort. 

51 In quella el vell de la gesa el s° è scarpaa in duu 
tocch de scimma a fond, e la terra l'è tremada, e i prej 
s' hin rott, 

‘52 E i monument 8 ’hin dervii foeura: e tanti corp 
de sant, che s’ eren indormentaa, hin resuscitaa. 

53 E vegnuu foeura di monument dopo la soa risur- 
rezion de lu, hin andaa in la cittaa santa, e gh'hin 
compars a tanti. 

54 Ma el centurion e quij, che ghe faseven guardia 

a Gesù insemma a lu, quand han sentii el terremott e 
han vist tutt quell, che succedeva, gh’ han vuu ona gran 
paura, e diseven: L'è sicur, che quest chì l'era el Ficeu 
del Signor. 

55 E gh'era de lontan tanti donn, che gh’ aveven 
tegnuu adree a Gesù in Galilea, e gh’ aveven tegnuu 
d’ eucc. 

56 Insemma a sti donn gh’ era Maria Maddelenna, 
e Maria mader de Giacom, e de Giusepp, e la mader di 
ficeu de Zebedee. 

57 E quand l'è staa sira, è andaa on scior de 
Arimatea, ciamaa Giusepp, che l’ era anca lu scolar de 
Gesù. 

58 Quest chì l’è andaa a trovà Pilatt, e ’1 gh’ di 
cercaa el corp de Gesù. Allora Pilatt l’ ha daa orden, 
che ghe se consegnass el corp. 

59 E Giusepp l’ha ciappaa el corp, e l’ ha involtiaa 
dent in d’ on lenzeeu bianch.' 

60 E l’ha miss in d’on sò monument nceuv scavaa 
de lu in d’on sass. E l’ha borlonaa su ona gran preja 
su la bocca del monument, e ’1 s’ è retiraa. 

61 E Maria Maddelenna, e l’altra Maria staven lì 
settaa giò denanz al sepolcher. 

62 El dì dopo, che l’è quell dopo la Bice i 

capp di sazerdott, e i Farisee 8’ hin trovaa là insemma in 
cà de Pilatt, | 
63 E gh’han ditt: Ei lu, n° è vegnuu in ment, che 
quell rivoluzionari quand l’ era anmò viv, l’ha ditt: 

| Dopo trii dì risuscitaroo. 

64 Ch’ el daga donca orden, che ghe sia faa guardia 
al sepolcher finna al terz dì: per fà, che i sò scolar no 
abbien de andà a roball, e abbien poeu de dì a la popo-. 
lazion: L’è resuscitaa: e inscì l’ ultimm ingann el sia 
pesg del primm. 

65 Pilatt el gh’ ha ditt: Sii padron di guardi, andee, 
e fee guardia come ve par e pias. 

66 E lor hin andaa, e han rinforzaa la guardia al se- 
polcher, e gh’ han miss el sigill a la preja. 

A LA nott peu del sabet, vegnend a la mattinna, Maria 
Maddelenna, é l’altra Maria hin andaa a vedè el 
sepolcher. ‘ 

2 In quella succed on gran terremott. E l’è, 
che l’ angiol del Signor vegnuu del ciel l’ è andaa 
là, e l’ha voltaa coi gamb per aria la preja, e l'era là 
settaa su: ! 

K 

3 La soa faccia l’era come ona lusnada, e la soa 
vesta l’ era bianca come la nev. 

4 Ei guardi per la gran paura de lu hin restaa lì 
come mort. 

5 Ma l’angiol del Signor mettendes a parlà el gh’ ha 
ditt ai donn: Abbiee minga paura vialter : che soo, che 
cerchee Gesù, ch' è staa miss in cros: 

6 Lu l'è minga chì: perchè l'è corsia: come 
l'aveva ditt. Vegnii a vedè el sit, dove l’ era buttaa giò 
el Signor. 

7 Andee subet, e disigh ai sò scolar, che lu l'è 
resuscitaa : e intanta el ve va denanz in Galilea: là el 
vedarii. Ecco che mì v’ hoo avvertii. 

8 E lor vegnend foeura subet del sepolcher pienn de 
stremizzi, e d’ allegria, hin cors a daghla notizia ai'scolar. 

9 In quella Gesù el gh'è andaa incontra, e 7 gh’ ha 
ditt: Addio. E lor gh'hin andaa vesin, e gh han 
brasciaa su i pee, e l'han adoraa. 

10 Allora Gesù el gh' ha ditt: Abbiee minga paura. 
Andee, disigh ai mè fradej, che vaghen in Galilea ; ; me 
vedaran là. 

11 Appenna via lor, qua) veeuna di guardi l’è 
andada in cittaa, e l’ ha riportaa ai capp di sazerdott tutt. 
quell, ch’ era success. 

12 E quist trandes insemma coi anzian, e fasend 
complott, gh han daa ona bella somma ai soldaa, 

13 Disendegh: Disarii: I sò scolar hin vegnuu de 
nott, e intanta che nun dormivem, l’ han robaa. 

14 E se’l president al vegnarà a savè sta robba, 
nun el quiettaremm, e ve liberaremm d’ ogni seccadura. 

15 E lor han ciappaa el danee, e han faa quell, che 
gh' era staa insegnaa. E sta vos la s'è trada attorna in 
mezz ai Ebrej, finna al dì d’ inceeu. 

16 Ma vundes scolar hin andaa in Galilea al mont, 
che gh’ ha insegnaa Gesù. 

17 E quand l'han vist l'han adoraa: ma quajghe- 
dun hin restaa in dubbi. 

18 Ma Gesù vesinandes el gh' ha parlaa, disend: A 
mì m'è staa daa tutta la potenza in ciel e in terra, 

19 Andee donca, e istruii foeura tutta la gent: battez- 
zandi a nomm del Pader, del Ficeu, e del Spiritusant: 

20 Insegnègh a fà tutt quell, che mì v’ hoo coman- 
daa: e mì saront cont vialter tutt i dì, finna a la con- 
sumazion di secoj. 

